hotchpotch/miracl-hf-unified huggingface dataset:
জ্যাক রবার্টসন
জন ডেভিড বেনবো জ্যাক রবার্টসন (; জন্ম: ২২ ফেব্রুয়ারি, ১৯১৭ - মৃত্যু: ১২ অক্টোবর, ১৯৯৬) লন্ডনের চিসউইক এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৫২ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স দলের প্রতিনিধিত্ব করেছেন জ্যাক রবার্টসন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন।
লন্ডনের চিসউইকে জ্যাক রবার্টসনের জন্ম। তবে দূর্ভাগ্যবশতঃ আন্তর্জাতিক ও কাউন্টি ক্রিকেটে অন্যান্য খেলোয়াড়ের দাপটে প্রায়শই তাঁর ক্রীড়াশৈলী ম্লান হয়ে পড়তো। যুদ্ধকালীন সেনাবাহিনীর পক্ষে খেলায় তাঁর প্রতিভা লক্ষ্য করা যায়। জুলাই, ১৯৪২ সালে রয়্যাল নেভির বিপক্ষে দূর্দান্ত ১০২ রানের ইনিংস উপহার দিয়েছিলেন তিনি। দ্বিতীয় বিশ্বযুদ্ধের পর প্রায় পরবর্তী ছয় বছর ইংল্যান্ডের উদ্বোধনী জুটি লিওনার্ড হাটন ও সিরিল ওয়াশব্রুকের উপর নির্ভরশীল ছিল।
মিডলসেক্সের পক্ষে খেলায় তাঁকে প্রায়শই ডেনিস কম্পটন ও বিল এডরিচের ব্যাটিং ঢেকে রাখতো। ১৯৪৭ সালের গ্রীষ্মে ডেনিস কম্পটনের ৩৮১৬ রান ও বিল এডরিচের ৩৫৩৯ রান নতুন রেকর্ড গড়ে। তিনিও কম যাননি। ১২ সেঞ্চুরি সহযোগে ২৭৬০ রান তুলেন। কাউন্টি ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯৪৮ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন তিনি। ১৯৫১ সালে ঐ রানকে অতিক্রম করে ২৯১৭ রানে নিয়ে যান ও ব্যাটসম্যানদের মধ্যে শীর্ষস্থান অধিকার করেন। এছাড়াও তাঁর পরিচিত কাউন্টি দলীয় সঙ্গীদের মধ্যে সর্বাপেক্ষা বিনোদনধর্মী ব্যাটিং করেছিলেন তিনি।
১৯৪৯ সালে ওরচেস্টারের নিউ রোডে অনুষ্ঠিত খেলায় ওরচেস্টারশায়ারের বিপক্ষে একদিনে অপরাজিত ৩৩১ রান তুলেছিলেন। অদ্যাবধি তাঁর এ ইনিংসটি মিডলসেক্সের পক্ষে প্রথম-শ্রেণীর ক্রিকেটে সর্বোচ্চ ব্যক্তিগত সংগ্রহরূপে বিবেচিত হয়ে আসছে। এছাড়াও নিউ রোডে যে-কোন ব্যাটসম্যানের প্রথম-শ্রেণীর ক্রিকেটে সর্বোচ্চ ব্যক্তিগত ইনিংস এটি।
ধারাবাহিক ক্রীড়াশৈলীর অধিকারী জ্যাক রবার্টসন উচ্চ মার্গের ব্যাটিং করতেন। কাউন্টি ক্রিকেটে প্রচুর রান তুলেছেন। টেস্টেও ইনিংস প্রতি ৪৬ রান করেছেন। তবে, ইংল্যান্ডের পক্ষে মাত্র ১১ টেস্টে অংশগ্রহণ ছিল তাঁর। ১৯৪৯ সালে সর্বশেষ টেস্ট সেঞ্চুরি হাঁকানোর পর আর তাঁকে অস্ট্রেলিয়ার বিপক্ষে খেলানোর জন্যে মনোনীত করা হয়নি। ১৯৪৯ সালে নিউজিল্যান্ডের বিপক্ষে সিরিল ওয়াশব্রুকের আঘাতপ্রাপ্তির কারণে প্রথম টেস্টে অংশগ্রহণের সুযোগ ঘটে জ্যাক রবার্টসনের। ১২১ রানের মনোরম সেঞ্চুরি করেন তিনি। এ সময় লেন হাটনের সাথে ১৪৩ রানের জুটি গড়েছিলেন। তাসত্ত্বেও, তাঁকে দলের বাইরে চলে আসতে হয়েছিল।
১৯৪৬ থেকে ১৯৪৮ সাল পর্যন্ত প্রত্যেক মৌসুমেই সহস্রাধিক রান তুলেছেন জর্জ রবার্টসন। তবে, ১৯৫৯ সালে এ কৃতিত্ব অর্জন লাভ করা থেকে বঞ্চিত হন। ফলশ্রুতিতে ক্রিকেট খেলা থেকে অবসর গ্রহণ করতে বাধ্য হন। এরপর তিনি কাউন্টি কোচের দায়িত্ব পালন করেছিলেন।
দীর্ঘদিন অসুস্থ থাকার পর ১২ অক্টোবর, ১৯৯৬ তারিখে ৭৯ বছর বয়সে বারি সেন্ট এডমন্ডসে জ্যাক রবার্টসনের দেহাবসান ঘটে। এ সময় তিনি বিধবা স্ত্রী জয়েস ও এক পুত্র সন্তানকে রেখে যান।
দ্য মহাভারত কোয়েস্ট: দ্য আলেকজান্ডার সিক্রেট
দ্য মহাভারত কোয়েস্ট : দ্য আলেকজান্ডার সিক্রেট () ভারতীয় লেখক ক্রিস্টোফার সি. ডয়েলের দ্বিতীয় উপন্যাস, যা ৯ অক্টোবর ২০১৪ সালে ওয়েস্টল্যান্ড প্রকাশনী থেকে প্রকাশিত হয়। গল্পটি বিজয় ও তার বন্ধুদের নিয়ে, যারা বায়োটেররিজমের মোকাবেলা করতে গিয়ে আলেকজান্ডার দ্য গ্রেটের ভারতবর্ষে গোপন মিশন সম্পর্কে জানতে পারে। প্রথম উপন্যাস থেকে ওয়েস্টল্যান্ড প্রকাশনীর সাথে ডয়েল তিনটি বইয়ের সিরিজের জন্যে চুক্তিবদ্ধ হন। লেখক মহাভারত সম্পর্কে আরও গবেষণা করেন, এবং আলেকজান্ডারের ভারত আক্রমনে রহস্য খুঁজে পান। ডয়েল লোকগাঁথা থেকে গোপন ও কথা নিয়ে গল্পটি লিখেন। বইটি বাণিজ্যিকভাবে সফলতা পায় এবং গল্প বলার ধরণ ও থিমের জন্যে ইতিবাচক রিভিউ পায়।
দিলকুশা, ঢাকা
দিলকুশা বাংলাদেশ এর রাজধানী ঢাকায় অবস্থিত একটি বাণিজ্যিক কেন্দ্র। এটি মতিঝিল থানার মধ্যে অবস্থিত। উনবিংশ এবং বিংশ শতাব্দীর শুরুতে এটি ঢাকা নবাব পরিবারের একটি বাগান ছিল। এতে অবস্থিত প্রাসাদের নাম ছিল দিলকুশা।
জর্ডান-ইসরাইল শান্তি চুক্তি
ইসরাইল - জর্ডান শান্তি চুক্তি (ওয়াধি আরবা চুক্তি) স্বাক্ষরিত হয় ১৯৯৪ সালে। চুক্তিটি স্বাক্ষরিত হয় ১৯৯৪ সালের ২৬ অক্টোবর । তখন পর্যন্ত জর্ডান ছিল দ্বিতীয় আরবদেশ মিশরের পর ইসরাইলের সাথে শান্তিচুক্তি স্বাক্ষর করেছে।এই চুক্তিটি দুই দেশের মধ্যে ভূমি, পানি, ব্যবসা এবং ভ্রমনের ক্ষেত্রে সম্পর্ক স্থাপিত করে। এই চুক্তির অন্য একটি অঙ্গীকার ছিল জর্ডান অথবা ইসরাইল কোন দেশই ,তাদের ভূমি ব্যবহার করে তৃতীয় কোন দেশকে তাদের ওপর আক্রমন করতে দিবে না
১৯৮৭ সালে ইসরাইলের পররাষ্ট্র মন্ত্রী সিমন প্যারেস এবং  কিং হোসেন গোপনে শান্তিচুক্তির চেষ্টা  চালান যেখানে যখন ইসরাইল পশ্চিম তীর জর্ডানের স্বীকার করে নেই। এই চুক্তিটি মধ্যপ্রাচ্যে শান্তিচুক্তির কাঠামো হিসেবে নির্ধারণ করা  প্রস্তার করা  হয়। কিন্ত ইসরাইলী প্রধানমন্ত্রীর আপত্তির কারনে  এই চুক্তিটি স্বাক্ষরিত হয়নি।
১৯৯৪ সালে ২৬ অক্টোবর জর্ডান এবং ইসরাইল শান্তিচুক্তি স্বাক্ষর করে,অনুষ্ঠানটি হয় জর্ডানে বর্ডারের পাশে ইসরাইলের আলভা বেলিতে। প্রধানমন্ত্রী রবিন এবং প্রধানমন্ত্রী আবদেল ইসলাম আল-মাজালি চুক্তিটি স্বাক্ষর করেন। প্রেসিডেন্ট বিল ক্লিংটন চুক্তিটি পর্যবেক্ষন করেন । পোগ্রাম শেষ হওয়ার পর হাজারো বেলুন উড়ানো হয়। মিশর স্বাগত জানায় যেখানে সিরিয়া প্রত্যাখ্যান করে ।
এই শান্তিচুক্তির প্রস্তাবনা ঘটিত হয় ৩০ টি অনুচ্ছেদ, ৫ পরিসিষ্ট নিয়ে ঘটিত হয়।
পরিশিষ্ট ১ এর বিষয় হল সংগাতপূর্ণ বর্ডার এবং সার্বভৌমত্ব।
আন্তজার্তিকভাবে জর্ডান এবং ইসরাইল এর বর্ডার হচ্ছে আরমুখ নদী, মৃত সাগর।
দুইপক্ষই চুক্তিতে তাদের কূটনৈতিক সম্পর্ক স্থাপনে  একমত হয়। তাদের মধ্যে স্থায়ী দূতাবাস  স্থাপন, ভ্রমন ভিসা ,মুক্ত বানিজ্য নিয়ে চুক্তিবদ্ধ হয়।
উভয়দেশ চুক্তিবদ্ধ হয় যে তারা তাদের দেশের সার্বভৌমত্ব, নির্দিষ্ট এলাকা,একজন একজনের এরিয়ায় অনুমতি ব্যাতিত প্রবেশ করবেন না ।
আর্টিকেল ৯ এ আলোচনা করা হয়েছে ইসরাইল-প্যলেস্টাইন শান্তি প্রক্রিয়া ।
ইসরাইল বছরে ৫০,০০০,০০০ কিউবিক মিটার পানি দিতে রাজি হয় ।উভয় দেশই পানির অন্যান উৎস বৃদ্ধি করতে রাজি হয়।
ইরসাইল এবং জর্ডান  উভয় দেশই চুক্তিবদ্ধ হয় তারা প্যরেস্টাইন শরনার্থীদের সাহায্য করবে।
1.https://archive.nytimes.com/www.nytimes.com/learning/general/onthisday/big/1026.html
2.http://avalon.law.yale.edu/20th_century/pal06.asp
3.https://en.m.wikipedia.org/wiki/Israel–Jordan_peace_treaty
মিসরীয় ইসলামি জিহাদ
মিসরীয় ইসলামি জিহাদ (EIJ, , পূর্বে শুধুমাত্র ইসলামি জিহাদ () এবং "Liberation Army for Holy Sites" নামে ডাকা হত। স্বাভাবিকভাবে আল-জিহাদ, জিহাদি দল অথবা জিহাদি সংগঠন নামে পরিচিত।) হচ্ছে একটি মিসরীয় ইসলামি সন্ত্রাসবাদী দল যেটি ১৯৭০ সাল থেকে সক্রিয় হয়েছিল। এটির উপর জাতিসংঘ কর্তৃক আল কায়েদার শাখা হিসেবে আন্তর্জাতিক নিষেধাজ্ঞা বলবৎ রয়েছে। এটির উপর বিশ্বের আরো বিভিন্ন দেশ কর্তৃক নিষেধাজ্ঞা রয়েছে। এই দলটি যুক্তরাজ্য কর্তৃক সন্ত্রাসবাদ আইন ২০০০ অনুসারে নিষিদ্ধ ঘোষিত হয়।
এই দলটির প্রথমদিকে মূল লক্ষ্য ছিল, মিসরীয় সরকারকে উৎখাত করে একটি ইসলামি রাষ্ট্র প্রতিষ্ঠা করা। কিন্তু পরে এর উদ্দেশ্যে মিসরে এবং মিসরের বাহিরে মার্কিন এবং ইসরায়েলি স্থাপনাগুলোতে হামলা করাও যুক্ত হয়।
ইআইজে সারাবিশ্বেই অনেক গ্রেফতারির মুখোমুখি হয়েছে, উদাহরণতঃ ২০০৬-২০০৭ এ লেবানন ও ইয়েমেনের গ্রেফতারি। ২০০১ সালের জুনে আল কায়েদার সাথে মিসরীয় ইসলামি জিহাদ (যা অনেক বছর যাবত একে অপরের সহযোগী হিসেবে ছিল) "কায়েদাতুল জিহাদ" নামধারণ করে একীভূত হয়ে যায়। যাইহোক, জাতিসংঘ এই সংগঠনটি একীভূত হবার ঘোষণা দেবার পর ভিতরে ভাঙ্গন সৃষ্টি হয়েছিল।
২০১১ সালের মিসরীয় বিপ্লবের পর এই দলটির সাবেক নেতৃবৃন্দ ইসলামিক পার্টি নামে একটি রাজনৈতিক দলে যোগদান করে। এই দলটি ২০১৩ সালের সরকারবিরোধী অভ্যুত্থানের সময় সরকারবিরোধী জোটে যোগদান করে।
আল-জিহাদ অথবা "তানযিম আল-জিহাদ" (প্রচলিত বাংলায়: তানযিমুল জিহাদ) হচ্ছে ১৯৮০ সালে ঐক্যবদ্ধ হওয়া দুটি পৃথক ইসলামি দলের নাম। একটি দল আব্দুস সালাম ফারাজের নেতৃত্বের কায়রো দল অপরটি কারাম জুহদির নেতৃত্বের সাইদি (উত্তর মিসরের অংশ) অঞ্চলের দল।
মিসরীয় প্রেসিডেন্ট আনোয়ার সাদাত হত্যাকান্ডের পর মিসর সরকার তানযিমুল জিহাদের সদস্যদের গ্রেফতার করতে সক্ষম হয়। কিন্তু আদালতের বিচার চলাকালীন সময়ে জেলে কায়রো এবং সাইদির লোকেরা দুই ভাগ হয়ে যায়। কায়রোর জঙ্গি গোষ্ঠী পরে মিসরীয় ইসলামি জিহাদে পরিণত হয়। এবং সাইদির লোকেরা আল-জামাআতুল ইসলামিয়্যাহ অথবা অন্যান্য ইসলামি দলে যোগদান করেন। আয়মান আল-জাওয়াহিরি বলেন, ‘‘ইআইজে তাকফির ওয়াল হিজরা দল হতে পৃথক একটি দল। আমরা মানুষকে তাদের পাপের কারণে তাকফির করিনা। এবং আমরা মুসলিম ব্রাদারহুড থেকেও আলাদা। কারণ, তারা কোনো কোনো ক্ষেত্রে মিসর সরকারের বিরোধিতা করে না।’’
কায়রো জঙ্গী গোষ্ঠীর প্রধান ছিলেন আব্বুদ আল-যুমার, "মিসরের সেনাবাহিনীর গোয়েন্দা বিভাগের একজন এককালীন অফিসার তাকে সাদাতহত্যায় জড়িত থাকার অভিযোগে মৃত্যুদণ্ড দেন। এই ঘটনা ইসলামি জিহাদকে খুব কম সময়ে শক্তভাবে দমন করে ফেলে।
মধ্যম শ্রেণীর সদস্যদের অধিকাংশই তিনবছরের মধ্যে জেল থেকে মুক্তি লাভ করেন। এরপর তারা মুজাহিদদের সহায়তা করতে নিজ ঘর থেকে পালিয়ে পাকিস্তান এবং আফগানিস্তানে গমন করেন।
বিল পিকারিং (রকেট বিজ্ঞানি)
উইলিয়াম হাওয়ার্ড "বিল" পিকারিং (২৪ ডিসেম্বর ২০১০ – ১৫ মার্চ ২০০৪) হলেন একজন নিউজিল্যান্ডে জন্মগ্রহণ করা রকেট বিজ্ঞানি যিনি ২২ বছর ধরে ক্যালিফোর্নিয়ার জেট প্রোপালসন ল্যাবরেটরির প্রধান হিসেবে দায়িত্ব পালন করেছেন। ১৯৭৬ সালে তিনি অবসর গ্রহণ করেন। তিনি নাসার চাঁদ গবেষণা এবং মহাকাশ গবেষণার পথিকৃৎ। তিনি ইউনাইটেড স্টেটস ন্যাশনাল একাডেমি অব ইঞ্জিনিয়ারিং এর প্রতিষ্ঠাতা সদস্য।
তিনি নিউজিল্যান্ডের ওয়েলিংটন এ ১৯১০ সালের ২৪ ডিসেম্বর জন্মগ্রহণ করেন। পিকারিং হেভলকে তার হাই স্কুল জীবন অতিবাহিত করেন। এরপর ওয়েলিংটন কলেজে ভর্তি হন। কেনটারবারি বিশ্ববিদ্যালয়ে এক বছর অতিবাহিত করার পর তিনি যুক্তরাষ্ট্রে পারি জমান এবং ক্যালিফোর্নিয়া ইনস্টিটিউট অব টেকনোলজিতে ভর্তি হন এবং ১৯৩৬ সালে পদার্থবিজ্ঞানে পি এইচ ডি লাভ করেন। তার বিশেষত্ব ছিল ইলেক্ট্রিক্যাল ইঞ্জিনিয়ারিং এ, এবং তার পড়াশোনার প্রধান বিষয় ছিল "টেলিমেট্রি"।
সুখাইড় জমিদার বাড়ি
সুখাইড় জমিদার বাড়ি বাংলাদেশের সিলেট বিভাগের সুনামগঞ্জ জেলার অন্তর্গত ধর্মপাশা উপজেলার সুখাইড়ের জমিদারদের দ্বারা ৩০০ বছর আগের দৃষ্টিনন্দন নির্মাণশৈলীর ঐতিহাসিক স্থাপনা ।
সুনামগঞ্জের ধর্মপাশা উপজেলার সুখাইড় রাজাপুর উত্তর ইউনিয়নে অবস্থিত প্রায় ৩০০ বছর আগের মোগল আমলের সুখাইড় জমিদার বাড়িটি ভাটি বাংলার রাজমহল হিসেবে বহুল পরিচিত । সুনামগঞ্জ জেলা শহর থেকে ৩৫ কিঃমিঃ দূরে ঘাগলাজুর নদীর উত্তরপারে মেঘালয় পাহাড়ের পাদদেশ এ বাড়িটির অবস্থান । দক্ষিণে ঘাগলাজুর নদী, উত্তরে বংশীকুন্ডা, পশ্চিমে ধর্মপাশা উপজেলা এবং পূর্বে জামালগঞ্জ উপজেলা।
আওয়ারা (২০১২-এর চলচ্চিত্র)
আওয়ারা ২০১২ সালে মুক্তিপ্রাপ্ত বাংলা রোমান্টিক অ্যাকশন কমেডি চলচ্চিত্র ৷ এটি রবি তেজা ও তৃষা কৃষ্ণান অভিনীত এবং ২০০৮ সালে মুক্তিপ্রাপ্ত তেলেগু চলচ্চিত্র "কৃষ্ণা চলচ্চিত্রের পুনঃনির্মাণ ৷ রবি কিনাগী ও সহকারী পরিচালক পথিকৃৎ বসু পরিচালিত এবং শ্রী ভেঙ্কটেশ ফিল্মস প্রযোজিত এই চলচ্চিত্রে প্রধান চরিত্রে অভিনয় করেন জিৎ এবং সায়ন্তিকা ৷ এই সিনেমায় "মদন" চরিত্রে খরাজ মুখার্জীর অভিনয় দর্শকদের মুগ্ধ করে ৷ এই চলচ্চিত্র সর্বোচ্চ আয়ের বাংলা চলচ্চিত্রের তালিকাতে স্থান পেয়েছে৷
সবং বিধানসভা কেন্দ্র
সবং (বিধানসভা কেন্দ্র) ভারতীয় রাজ্য পশ্চিমবঙ্গের পশ্চিম মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৬ নং সবং বিধানসভা কেন্দ্রটি সবং সমষ্টি উন্নয়ন ব্লক এবং জলচক-১, জলচক-২ এবং মালিগ্রাম গ্রাম পঞ্চায়েত গুলি পিংলা সমষ্টি উন্নয়ন ব্লক এর অন্তর্গত।
সবং বিধানসভা কেন্দ্রটি ৩২ নং ঘাটাল লোকসভা কেন্দ্রের অন্তর্গত। পূর্বে এই কেন্দ্রটি পাঁশকুড়া লোকসভা কেন্দ্র এর অন্তর্গত ছিল।
২০১৬ সালের নির্বাচনে, কংগ্রেসের মানস রঞ্জন ভুইয়া তার নিকটতম প্রতিদ্বন্দ্বী তৃণমূল কংগ্রেসের নির্মল ঘোষকে পরাজিত করেন।
২০১১ সালের নির্বাচনে, কংগ্রেসের মানস রঞ্জন ভুইয়া তার নিকটতম প্রতিদ্বন্দ্বী সিপিআই (এম) এর রামপদ সাহুকে পরাজিত করেন।
২০০৬ সালের বিধানসভা নির্বাচনে, কংগ্রেসের মানস রঞ্জন ভুঁইয়া সবং কেন্দ্র থেকে জয়ী হন তার নিকটতম প্রতিদ্বন্দ্বী সিপিআই (এম) এর তুষার কান্তি লায়াকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর তুষার কান্তি লায়া ২০০১ সালে কংগ্রেসের মানস রঞ্জন ভুঁইয়াকে ৩৯৭ ভোটে পরাজিত করেন। কলকাতা হাইকোর্ট পুনর্নির্বাচনের আদেশ দেন এবং মানস রঞ্জন ভুঁইয়া জয়ী হন। ১৯৯৬ সালে নির্দলের মাখন লাল বাঙ্গাল কংগ্রেসের মানস ভুঁইয়াকে পরাজিত করেন। কংগ্রেসের মানস ভুঁইয়া ১৯৯১ সালে সিপিআই (এম) এর গৌরাঙ্গ সামন্তকে এবং ১৯৮৭ সালে সিপিআই (এম) এর হরে কৃষ্ণ সামন্তকে এবং ১৯৮২ সালে নির্দলের হেমন্ত কুমার জানাকে পরাজিত করেন। গৌরাঙ্গ সামন্ত ভারতের বিপ্লবী কমিউনিষ্ট পার্টি ১৯৭৭ সালে জনতা পার্টির সূর্য কান্ত মহাপাত্রকে পরাজিত করেন।
সবং বিধানসভা কেন্দ্রটি ১৯৫১ থেকে ১৯৬২ সাল পর্যন্ত বিদ্যমান হলেও ১৯৬৭ থেকে ১৯৭২ সাল পর্যন্ত বিদ্যমান ছিল না। ১৯৬২ সালে কংগ্রেসের আদিত্য কুমার বাকুরা জয়ী হন। কংগ্রেসের গোপালচন্দ্র দাস অধিকারী ১৯৫৭ এবং ১৯৫১ সালে জয়ী হন।
আবু হেনা (রাজনীতিবিদ)
আবু হেনা একজন বাংলাদেশি রাজনীতিবিদ ও সাবেক সরকারি কর্মকর্তা। তিনি ১৯৯৬ ও ২০০১ সালের নির্বাচনে বাংলাদেশ জাতীয়তাবাদী দলের (বিএনপি) মনোনয়নে রাজশাহী-৪ (বাগমারা) আসন থেকে পরপর দুবার জাতীয় সংসদের সদস্য নির্বাচিত হন।
আবু হেনা কর্মজীবনে জাতীয় রাজস্ব বোর্ড, বাংলাদেশ ইনস্টিটিউট অব ম্যানেজমেন্টের মহাপরিচালকসহ সরকারি বিভিন্ন পদে চাকুরী করেন এবং যুগ্ন সচিব হিসেবে তার চাকুরীজীবন শেষ করে রাজনীতিতে প্রবেশ করেন। প্রাথমিকভাবে তিনি বাংলাদেশ আওয়ামী লীগের মনোনয়নে সংসদ নির্বাচন করতে চাইলেও ব্যর্থ হয়ে ১২ জুন ১৯৯৬ সালের নির্বাচনে বিএনপির মনোনয়নে রাজশাহী-৪ (বাগমারা) আসন থেকে সংসদ সদস্য নির্বাচিত হন। ২০০১ সালের নির্বাচনে তিনি একই আসন থেকে পুনরায় সংসদ সদস্য নির্বাচিত হন।
২০০৫ সালে নিজ দলের সমালোচনা করে তিনি আলোচনায় আসেন এবং তাকে দল থেকে বহিস্কার করা হয়। ২০০৭ সালে তত্ত্বাবধায়ক সরকারের সময় তিনি তথাকথিত সংস্কারপন্থী নেতা হিসেবে পরিচিত হন। ২০১৮ সালের জাতীয় সংসদ নির্বাচনের পূর্ব মহুর্তে বিএনপি তাকে পুনরায় দলে ফিরিয়ে এনে রাজশাহী-৪ আসন থেকে মনোনয়ন প্রদান করে।
আবু হেনা (দ্ব্যর্থতা নিরসন)
আবু হেনা দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ
ডাব্লিউডাব্লিউএফ লাইট হেবিওয়েট চ্যাম্পিয়নশীপ
ডাব্লিউডাব্লিউএফ লাইট হেবিওয়েট চ্যাম্পিয়নশীপ পেশাদারি কুস্তির একটি চ্যাম্পিয়নশীপ যেটি ওয়ার্ল্ড রেসলিং ফেডারেশন (ডাব্লিউডাব্লিউএফ বর্তমানে ডাব্লিউডাব্লিউই) প্রোমোশনের আওতাধীন ছিল। টাইটেলটি লাইট হেবিওয়েট রেসলাররা (সর্বোচ্চ ২১৫ পাউন্ড, পরে ২২০ পাউন্ড) প্রতিপক্ষকে চ্যালেঞ্জ জানাতে পারতো। এটি মার্চ ২৬, ১৯৮১ সালে ইউনিভার্সাল রেসলিং অ্যাসোসিয়েশনে (ইউডাব্লিউএ) তৈরি হয় ডাব্লিউডাব্লিউএফ এবং তাদের অংশীদারে। পরে জুন ১৬, ১৯৯৫ সালে এটি মিচিনিকো প্রো রেসলিংয়ে স্থানান্তরিত হয় ডাব্লিউডাব্লিউএফ এর মালিকানায়। এটি ১৯৯৭ সালে ডাব্লিউডাব্লিউএফ এ ফিরে আসে।
ডাব্লিউডাব্লিউএফ লাইট হেবিওয়েট চ্যাম্পিয়নশীপটি সর্বপ্রথম জাপানে পরিচয় করিয়ে দেয়া হয়। সেখানে একটি টুর্নামেন্ট অনু্ষ্ঠিত হয় যেখানে পেরো আগুয়েয়ো গ্রান হামাডা কে হারিয়ে প্রথম চ্যাম্পিয়ন হিসেবে পরিচিতি লাভ করে। এরপর এটিকে পশ্চিম যুক্তরাষ্ট্র, মেক্সিকো এবং আরো একবার জাপানে (মিচিনিকো রেসলিং প্রোমোশন) স্থানান্তরিত করা হয়। টাইটেলটি ১৯৯৭ সালে ওয়ার্ল্ড রেসলিং ফেডারেশনে আসার পর জনপ্রিয় হয়ে উঠে।
দিলীপ বড়ুয়া
দিলীপ বড়ুয়া হলেন একজন বাংলাদেশী রাজনীতিবিদ। তিনি বাংলাদেশের সাম্যবাদী দল (মার্কসবাদী-লেনিনবাদী) (বড়ুয়া)-এর বর্তমান সাধারণ সম্পাদক এবং ২০০৯ সালে গঠত দ্বিতীয় হাসিনা মন্ত্রীসভার শিল্পমন্ত্রী ছিলেন।
দিলীপ বড়ৃয়া ১৯৪৯ সালে ২৪ ফেব্রুয়ারি চট্টগ্রামের মিরসরাইতে জন্মগ্রহন করেন। তিনি ১৯৬৪ সালে এসএসসি এবং ১৯৬৬ সালে এইচএসসি পাশ করেন। ১৯৭০ সালে ঢাকা বিশ্ববিদ্যালয় থেকে পদার্থ বিজ্ঞানে অর্নাস ও ১৯৭১ সালে মাষ্টার্স পাশ করেন।
১৯৬৪ সালে দশম দশম শ্রেণীর ছাত্র থাকাকালীন সময়ে পূর্ব পাকিস্তান ছাত্র ইউনিয়নের যোগ দেন। ১৯৭০ সাল পর্যন্ত তিনি ছাত্র ইউনিয়নের নেতা ছিলেন। ১৯৬৯ সালে তিনি বাংলাদেশের কমিউনিস্ট পার্টিতে যোগ দেন এবং ১৯৭২ সালে ঢাকা মহানগর কমিটির সদস্য নির্বাচিত হন। বড়ুয়া ১৯৭৭ থেকে ১৯৭৯ পর্যন্ত যুব ফেডারেশনের সভাপতি ছিলেন।
বড়ুয়া ২০০৮ সালের সাধারন নির্বাচনে চট্টগ্রাম-৩ থেকে মহাজোটের ব্যানারে নির্বাচন করতে চাইলেও নির্বাচন করেননি। নির্বাচনে পরে আওয়ামী লীগের নেতৃত্বে সরকার গঠিত হলে তিনি টেকনোক্রাট মন্ত্রী হিসেবে বাংলাদেশ সরকারের শিল্প মন্ত্রণালয়ের দায়িত্ব পান।
ডাব্লিউডাব্লিউই ইউরোপিয়ান চ্যাম্পিয়নশীপ
ডাব্লিউডাব্লিউই ইউরোপিয়ান চ্যাম্পিয়নশীপ পেশাদারি কুস্তির একটি চ্যাম্পিয়নশীপ যেটি ওয়ার্ল্ড রেসলিং এন্টারটেইনমেন্টে ব্যবহৃত হতো ১৯৯০ এবং ২০০০ এর দশকে। এটিকে ইন্টারকন্টিনেন্টাল চ্যাম্পিয়নশীপের মর্যাদায় ধরা হতো। তিনজন কুস্তিগীর রয়েছে যারা এই দুটি চ্যাম্পিয়নশীপই একসাথে জিতেছে। এবং তারা "ইউরোকন্টিনেন্টাল চ্যাম্পিয়ন" নামে পরিচিতি পেয়েছে।
এটি ১৯৯৭ সালে তৈরি করা হয়। ১৯৯৯ সালে তৎকালীন চ্যাম্পিয়ন শেন ম্যাকমোহান চ্যাম্পিয়নশীপটি সাথে নিয়ে "অপরাজিত চ্যাম্পিয়ন" হিসেবে অবসরে যেতে চেয়েছিল। ২০০২ সালে যখন ডাব্লিউডাব্লিউএফ এর নাম পরিবর্তিত হয়ে ডাব্লিউডাব্লিউই হয়ে যায় তখন এটির নাম বদলে ডাব্লিউডাব্লিউই ইউরোপিয়ান চ্যাম্পিয়নশীপ রাখা হয়। একই বছরের জুলাইয়ে ইন্টারকন্টিনেন্টাল চ্যাম্পিয়ন রব ভ্যান ডেম সর্বশেষ চ্যাম্পিয়ন হয়ে এটিকে ইন্টারকন্টিনেন্টাল চ্যাম্পিয়নশীপের সাথে যুক্ত করে। যদিও এটির নাম ইউরোপিয়ান চ্যাম্পিয়ন, তা সত্ত্বেও মাত্র দুইজন ইরোপিয়ান বাসিন্দা চ্যাম্পিয়নশীপটি জিততে পেরেছেন। একজন হলো প্রথম ও সর্বোচ্চ রাজত্ব করা চ্যাম্পিয়ন দ্য ব্রিটিশ বুলডগ এবং অন্যজন উইলিয়াম রিগ্যাল। চ্যাম্পিয়নশীপটির জন্য ১৯৯৭ সালে ওয়ান নাইট অনলি পে-পার-ভিউ ইভেন্টের মেইন ইভেন্টে প্রতিযোগী করা হয়।
ডাব্লিউডাব্লিউই ইউরোপিয়ান টাইটেলের ইতিহাস
উইলিয়াম হেন্টি
উইলিয়াম হেন্টি (; জন্ম: ২৩ সেপ্টেম্বর, ১৮০৮ - মৃত্যু: ১১ জুলাই, ১৮৮১) সাসেক্সের পশ্চিম টারিং এলাকায় জন্মগ্রহণকারী প্রথিতযশা অস্ট্রেলীয় প্রথম-শ্রেণীর ক্রিকেটার ছিলেন। ১৮৫১ সময়কালে সংক্ষিপ্ত সময়ের জন্যে প্রথম-শ্রেণীর ক্রিকেটে অংশ নেন। ঘরোয়া প্রথম-শ্রেণীর অস্ট্রেলীয় ক্রিকেটে তাসমানিয়ার প্রতিনিধিত্ব করেছেন। দলে তিনি মূলতঃ আন্ডারআর্ম বোলিং করতেন।
১৮৩৭ সালে তাসমানিয়ায় অভিবাসিত হন। অস্ট্রেলীয় প্রথম-শ্রেণীর ক্রিকেটার হিসেবে ১৮৫১ সালে দুইটি খেলায় অংশ নিয়েছিলেন উইলিয়াম হেন্টি। অস্ট্রেলিয়ার মাটিতে প্রথমবারের মতো অনুষ্ঠিত প্রথম-শ্রেণীর ক্রিকেটে অংশগ্রহণের বিরল কৃতিত্ব প্রদর্শন করেন। এছাড়াও প্রথম-শ্রেণীর ক্রিকেটে সর্বপ্রথম বোলিংয়ের কৃতিত্ব রয়েছে তাঁর। তাসমানিয়ার পক্ষে উভয় ইনিংসেই বোলিংয়ের গোড়াপত্তন তিনিই করেন। ডানহাতে আন্ডারআর্ম বোলিং করে ৪/৫২ ও ৫/২৬ লাভ করেছিলেন।
২০ বছরের অধিক সময় আইনচর্চার সাথে জড়িত থাকেন। ১৮৫৭ সালে তামার আইনসভার সদস্যরূপে নির্বাচিত হন। ওয়েস্টন মন্ত্রীপরিষদে ঔপনিবেশিক সচিব ছিলেন তিনি। ১৮৬২ সালে পদত্যাগের পূর্ব-পর্যন্ত সাড়ে পাঁচ বছর এ দায়িত্ব পালন করেন। ১৮৬২ সালে ইংল্যান্ডে প্রত্যাবর্তন করেন। এরপর ১১ জুলাই, ১৮৮১ তারিখে ৭২ বছর বয়সে সাসেক্সের হোভে উইলিয়াম হেন্টির দেহাবসান ঘটে।
শেকসপিয়রের সাহিত্যকর্মের প্রতি বেশ আগ্রহ ছিল তাঁর। মৃত্যু পরবর্তীকালে ‘সেক্সপিয়র উইদ সাম নোটস অন হিজ আর্লি বায়োগ্রাফি’ শীর্ষক ক্ষুদ্রাকৃতির পুস্তিকা ব্যক্তিগত উদ্যোগে প্রকাশ করা হয়। গুরুত্ব কম হলেও আর. হ্যারিসন এর ভূমিকা লেখেন।
ফে বেইন্টার
ফে ওকেল বেইন্টার (; ৭ ডিসেম্বর ১৮৯৩ - ১৬ এপ্রিল ১৯৬৮) ছিলেন একজন মার্কিন চলচ্চিত্র ও মঞ্চ অভিনেত্রী। তিনি ৩৯টি চলচ্চিত্রে অভিনয় করেছিলেন। তিনি "জেজেবেল" (১৯৩৮) চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কার অর্জন করেন। এছাড়া তিনি আরও দুটি একাডেমি পুরস্কারের মনোনয়ন লাভ করেছিলেন। চলচ্চিত্রে অবদানের স্বীকৃতি হিসেবে ১৯৬০ সালে হলিউড ওয়াক অব ফেমে তার নামাঙ্কিত তারকা খচিত হয়।
মেট্রো-গোল্ডউইন-মেয়ার স্টুডিও তাকে চলচ্চিত্রে কাজ করতে অনুপ্রাণিত করে এবং ১৯৩৪ সালের ফেব্রুয়ারি মাসে "দিস সাইড অব হেভেন" দিয়ে তার চলচ্চিত্রে অভিষেক হয়। একই বছর তিনি ব্রডওয়ে মঞ্চে "ডডসওয়ার্থ" এবং "ইট হ্যাপেন্ড ওয়ান ডে" চলচ্চিত্রে অভিনয় করেন। বেইন্টার দ্রুত সফলতা অর্জন করেন এবং ১৯৩৮ সালে তিনি প্রথম অভিনয়শিল্পী হিসেবে একই বছর শ্রেষ্ঠ অভিনেত্রী ও শ্রেষ্ঠ পার্শ্ব অভিনেত্রী বিভাগ একাডেমি পুরস্কারের মনোনয়ন লাভ করেন। তিনি "হোয়াইট ব্যানারস" (১৯৩৮) ছবিতে ক্লদ রেইন্সের চরিত্রের গৃহপরিচারিকা ভূমিকায় অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং "জেজেবেল" (১৯৩৮) চলচ্চিত্রে আন্ট বেল চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। এরপর মাত্র নয়জন অভিনয়শিল্পী এক বছরে দুটি মনোনয়ন লাভ করেছেন। ১৯৪০ সালে তিনি টর্নটন ওয়াইল্ডারের নাটক অবলম্বনে নির্মিত "আওয়ার টাউন" চলচ্চিত্রে মিসেস গিবস চরিত্রে অভিনয় করেন। ১৯৪৫ সালে তিনি রজার্স ও হ্যামারস্টেইনের সঙ্গীতনাট্য "স্টেট ফেয়ার"-এ মেলিসা ফ্রেক চরিত্রে অভিনয় করেন। তিনি ১৯৬১ সালে "দ্য চিলড্রেন্‌স আওয়ার" চলচ্চিত্রে অভিনয় করে সেরা পার্শ্ব অভিনেত্রী অপর একটি একাডেমি পুরস্কার এবং একটি গোল্ডেন গ্লোব পুরস্কারের মনোনয়ন লাভ করেন। তাকে সর্বশেষ ১৯৬২ সালে "দ্য ডোনা রিড শো" অনুষ্ঠানে দেখা যায়।
বেইন্টার ১৯২১ সালে ৮ই জুন মার্কিন যুক্তরাষ্ট্রের নৌ কর্মকর্তা রেজিনাল্ড ভেনেবলের সাথে বিবাহ বন্ধনে আবদ্ধ হন। তাদের একমাত্র পুত্র রেজিনাল্ড ভেনেবল জুনিয়র (১৯২৬-১৯৭৪) অভিনেতা ছিলেন। বেইন্টার ১৯৬৮ সালের ১৬ই এপ্রিল লস অ্যাঞ্জেলেসে মৃতুবরণ করেন। তাকে তার স্বামীর ভেনেবলের পাশে আর্লিংটন জাতীয় সমাধিতে সমাহিত করা হয়।
ক্রিপ্টোপার্টি
ক্রিপ্টোপার্টি () হলো সাধারণ মানুষকে ব্যবহারিক ক্রিপ্টোগ্রাফির সাথে পরিচয় করে দেওয়ার তৃণমূলপর্যায়ের একটি বৈশ্বিক প্রচেষ্টা। এর মধ্যে রয়েছে টর গোপন নেটওয়ার্ক, কি সাইনিং পার্টি, ডিস্ক এনক্রিপশন এবং ভিপিএন। প্রকল্পটি প্রাথমিকভাবে ফ্রি পাবলিক ওয়ার্কশপের আয়োজন করছে বর্তমানে।
৯০-এর দশকে ক্রিপ্টোফাংকের উত্তরাধিকারী ক্রিপ্টোগ্রাফির সূচনা হয় আগস্ট ২০১২ সালে, অস্ট্রেলিয়ান সাংবাদিক আশার ওলফের একটি টুইট থেকে, সাইবারঅপরাধ আইন সংশোধনী বিল ২০১১ এবং এ সংশোধনীতে দুবছর ডাটা সংগ্রহে রাখার প্রস্তাব থেকে যার জন্ম। এ ডিআইওয়াই স্ব-সংগঠিত আন্দোলন কয়েকঘণ্টার মধ্যেই ভাইরাল হয়ে যায়। অস্ট্রেলিয়া, যুক্তরাষ্ট্র, যুক্তরাজ্য এবং জার্মানির অনেক শহরেই মুহূর্তক্ষণ পরে দেখা যায় স্বাধীন ক্রিপ্টোপার্টি সংগঠিত হচ্ছে।
২০১২-এর মধ্য অক্টোবরে বিশ্বব্যাপী ৩০টি ক্রিপ্টোপার্টি অনুষ্ঠিত হয়, যার কিছু অব্যহতভাবে চলতে থাকে। একইসাথে অনুষ্ঠিত হয় রিকজাভিক, ম্যানিলা ও ব্রাসেলসে।
ক্রিপ্টোপার্টি ইলেকট্রনিক ফ্রন্টিয়ার ফাউন্ডেশন, অ্যানোনিওপস, এনিএসএ হুইশেলব্লোয়ার থমাস ড্রেক, উইকিলিকসের কেন্দ্রীয় সম্পাদক হিদার মার্শ এবং "ওয়ার্ড" প্রতিবেদক কুইন নোর্টনের সমর্থনমূলক বার্তা পেয়েছে প্রথমেই। "অ্যা সাইবারফাংকস ম্যানিফেশটো" (একিটি সাইবারফামগকের ইশতেহার)-এর লেখক এরিক হিউজেস প্রায় দুদশক আগে মূল বক্তব্য রাখেন, "Putting the Personal Back in Personal Computers"। পাইরাটবাইরানের প্রতিষ্ঠাতা সদস্য ও দ্য পাইরেট বের প্রতিষ্ঠাতা মার্কাস ডি কামিনস্কি আজকের দিনে ক্রিপ্টোগ্রাফিতে একে সবচেয়ে বড় নাগরিক প্রকল্প হিসেবে দেখেন। কোরি ডক্টরো ক্রিপ্টোগ্রাফিকে "like a Tupperware party for learning crypto" হিসেবে আখ্যায়িত করেন। ডের স্পিগেল ডিসেম্বর ২০১৪তে এডওয়ার্ড স্নোডেনের জাগরনে "ক্রিপ্টো পার্ট"-এর অবদানের কথা উল্লেখ করেন।
"CryptoParty Handbook" -এর প্রথম ৪৪২-পৃষ্ঠার খসড়া বুকস স্প্রিন্ট প্রচেষ্টা ব্যবহার করে তিনদিনে একত্র কিরা হয় এবং এবং ৪ অক্টোবর ২০১২ সালে ক্রিয়েটিভ কমন্স লাইসেন্সের অধীনে প্রকাশিত হয়।
এপ্রিল ও মে ২০১৩ সালে আন্দোলনে প্রধান উইকিপৃষ্ঠা cryptoparty.org স্প্যাম আক্রমণের একটি ধারার লক্ষ্যবস্তু হয় যার ফলে সাইটটি বন্ধ হয়ে যায়। স্প্যাম আক্রমনের বিরুদ্ধে সাইটকে রক্ষা করা এর নির্দিষ্ট কিছু নীতিমালার জন্যে কষ্টকর হয়ে উঠে, যার মধ্যে গুপ্ত পরিচয় ব্যবহার করা ব্যবহারকারীকে অবদানের সুযোগ দেয়াটা অন্যতম।
গ্নু ইউনিফন্ট
গ্নু ইউনিফন্ট () হলো পুরো ইউনিকোড ব্যাসিক মাল্টিলিঙুয়াল প্ল্যাইন কাভার করা একটি ফ্রি বিটম্যাপ ফন্ট। এটি একটি অন্তর্বর্তী বিটম্যাপড ফন্ট ফরম্যাট ব্যবহার করে। গ্নু ইউনিফন্টের উন্নয়নকারী রোমান জাবোরা।
অধিকাংশ ফ্রি অপারেটিন সিস্টেম ও উইন্ডো ব্যবস্থায়, যেমন গ্নু/লিনাক্স, এক্সফ্রি৮৬ অথবা এক্স ডট অর্গ সার্ভার এবং রকবক্সের মত কিছু গ্রথিত ব্যবস্থায় এর উপস্থিতি লক্ষ্য করা যায়। ফন্টটি গ্নু জেনারেল পাবলিক লাইসেন্স ২য় সংস্করণ+ এর অধীনে লাইসেন্সকৃত।
অক্টোবর ২০১৩ সালে এটি একটি গ্নু প্যাকেজে পরিণত হয়।
আহমদ কবির
আহমদ কবির বা "'সৈয়দ আহমদ কবির" ইসলাম ধর্ম প্রচারক, একজন সুফি । ১৩০৩ খ্রিস্টাব্দে হযরত শাহ জালাল (রঃ) এর সঙ্গে বাংলাদেশের সিলেট অঞ্চল এসেছিলেন একজন ধর্মযোদ্ধা এবং ইসলাম ধর্ম প্রচারক হিসেবে ।
সিলেট বিজয়ের পরে হযরত শাহ জালাল (রঃ) এর সঙ্গী অনুসারী অনেক পীর দরবেশ সিলেটের আশ-পাশ শহর, জেলা সহ বাংলাদেশের বিভিন্ন স্থানে ইসলামের শ্বাশত বাণি পৌছিয়ে ইসলাম ধর্মের প্রতিষ্টা করেন । শাহ জালালের সঙ্গী অনুসারীদের মধ্য হতে অনেক পীর দরবেশ এবং তাদের পরে তাদের বংশধরগণ সিলেট সহ বাংলাদেশের বিভিন্ন স্থানে গিয়ে বসবাস স্থাপন করে আজও স্মরণীয় হয়ে আছেন । সিলেট শহরে বসবাস স্থাপনকারী দরবেশদের মধ্যে আহমদ কবির (রঃ) ও একজন । বর্তমান সিলেট সিটি কর্পোরেশনের ৯নং ওয়ার্ডে পাঠানটুলায় তাঁর মাজার অবস্থিত ।
ভিলেন (২০১৭-এর চলচ্চিত্র)
ভিলেন হলো ২০১৭ সালে মুক্তিপ্রাপ্ত ভারতীয় মালয়ালম ভাষার অপরাধ ও নাট্য ধর্মী চলচ্চিত্র। এটি পরিচালনা করেন বি. আনিকৃষ্ণাণ এবং প্রযোজনা করেন রকলাইন ভেঙ্কটেশ।
২০১৮ সালে চলচ্চিত্রটি "কন হেয় ভিলেন" শিরোনামে হিন্দি ভাষায় ডাবিং করেন আরকে স্টুডিওস।
ভিলেন চলচ্চিত্রের গানসমূহ স্কোর ও কম্পোজ করেন সুশীন সিয়াম। ভিলেন চলচ্চিত্রের সাউন্ড ট্র্যাক অ্যালবাম ডিজিটালি ও ডিভিডি আকারে ১৩ সেপ্টেম্বর ২০১৭ সালে মুক্তি পায়।
ভিলেন চলচ্চিত্রের টিজার ট্রেইলার ২৭শে এপ্রিল ২০১৭ তারিখে অনলাইনে মুক্তি পায়, মুক্তির ৩ ঘণ্টার ভিতরে এটি এক মিলিয়ন বার দেখা (view) হয়।
চলচ্চিত্রটি ২৭শে অক্টোবর ২০১৭ ভারতের ২৭৩ টি স্ক্রিনে মুক্তি পায়।
ভিলেন চলচ্চিত্রের মুক্তির প্রথম দিনেই এটি কেরালা বক্স অফিসে ৪.৯১ কোটি রূপি আয় করে, সর্বোচ্চ আয় করা মালয়লাম চলচ্চিত্রের তালিকায় নাম লেখায়।
এটি মুক্তির প্রথম তিন সপ্তাহে ১২ কোটি রূপি আয় করে। এটি বক্স অফিসে সবচেয়ে বেশি টিকেট বিক্রির তালিকায় ৯ম স্থান লাভ করে, মালয়লাম।
ইন্দোনেশীয় ব্রোঞ্জ কুঠার
ইন্দোনেশীয় ব্রোঞ্জ কুঠার হচ্ছে ব্রোঞ্জ যুগের বস্তু যা ইন্দোনেশীয় আর্কিপেলাগোতে ১ম থেকে ২য় শতকের মধ্যে তৈরি করা হয়েছিলো। জাভা, বালি, সুলাবেসি, পুর্বাঞ্চলের দ্বীপসমূহে এবং পাপুয়ার লেক সেনতানির আশপাশের বিভিন্ন প্রত্নতাত্ত্বিক স্থানের ব্রোঞ্জ উৎপাদন কেন্দ্র কিংবা সমাধিস্থানের ব্রোঞ্জের কুঠার পাওয়া গেছে। ব্রোঞ্জ কুঠারের উপস্থিতি ১ম শতকে এই দ্বীপাঞ্চলে মাত্রাতীত ব্যবসায়ী নেটওয়ার্কসের উপস্থিতি প্রমাণ করে এবং ডং সং সংস্কৃতির সংগে যোগসূত্র ভাবা হয়।
পাত আকৃতির ব্রোঞ্জ কুড়ালে বিভিন্ন বিন্যাস থেকে এবং এটা এত অস্ত্র কিংবা কৃষিকাজের উপকরণ হিসেবে ব্যবহারের জন্যে খুব দুর্বল যা কুড়ালের উৎসবে ব্যবহার নির্দেশ করে।
ইন্দোনেশীয় দ্বীপপুঞ্জের প্রথম নথিবদ্ধ ধাতবকর্মের সন্ধান পাওয়া যায় ৫০০ খ্রিস্টপূর্বাব্দের। প্রথমদিককার সকল ব্রোঞ্জনির্মিত বস্তু যেমন উচ্চশৈলীর কুড়াল, কেটলি ইত্যাদি উৎসবাদিতে ব্যবহৃত হতো। এই পর্বে ইন্দোনেশিয়ায় ব্রোঞ্জের নির্মিত বিভিন্ন বস্তু খুঁজে পাওয়া যায়। এমনকি ইন্দোনেশিয়ার পূর্ব অংশের লোকেরা যারা ভারতীয় উপমহাদেশের হিন্দুবাদের সংস্পর্শে আসেনি, তারাও স্বতন্ত্র ধাতবকর্মের প্রযুক্তি গড়ে তোলেছিলো। এই দ্বীপসমূহে অবশ্যই বাইরে থেকে ব্রোঞ্জ আনা হয় কারণ বালি বা রটে দ্বীপের মতো ক্ষুদ্র দ্বীপসমূহে কোন তামা অথবা টিনের খনি ছিলো না। তারপরও এসব দ্বীপে ব্রোঞ্জ তৈরীর কাঁচামাল এবং ব্রোঞ্জনির্মিত বস্তু পাওয়া যায়।
১ম থেকে ২য় শতক থেকে প্রিক্লাসিক যুগ পর্যন্ত উৎসবের কুঠার নির্মাণ অব্যাহত ছিলো। এই যুগে ব্রোঞ্জ ধাতুর শিল্পকারখানা বিস্তার লাভ করে বিশেষ করে জাভা এবং বালি দ্বীপে। এইসকল কারখানা উৎসবের ব্রোঞ্জ কুড়ালসহ ইন্দোনেশিয়ার বিভিন্ন ব্রোঞ্জ সামগ্রী প্রস্তুত করতো। জাভায় বেশকিছু সোয়ালো লেজযুক্ত ব্রোঞ্জ কুঠার পাওয়া গেছে। এনথ্রোমরফিক নকশা করা বৃহৎ আকারের কুঠার পাওয়া গেছে রটে দ্বীপে এবং মাকাসসারে। বিভিন্ন স্থানে উৎসব কুঠার প্রাপ্তি ইন্দোনেশীয় দ্বীপপুঞ্জে ১ম শতাব্দীতে আন্তঃদ্বীপীয় বাণিজ্যের সন্ধান দেয়।
ইন্দোনেশিয়ায় বিভিন্ন ধরণের উৎসব ব্রোঞ্জ কুঠার পাওয়া গেছে। এসব ব্রোঞ্জ কুঠারের মধ্যকার সাদৃশ্য হচ্ছে তাদের শৈল্পিক বিন্যাস এবং ভঙ্গুর নকশা যা এদের উৎসবে ব্যবহার নির্দেশ করে। ১৮৭৫ সালে উত্তর রটের লান্ডুতে একটি ব্রোঞ্জ উৎসব কুঠার পাওয়া গেছে যাতে এনথ্রোপোমর্ফিক নকশা জ্যামিতিক বিন্যাস যেমন ঘনাকারযুক্ত বৃত্ত, মাছের কাটার বিন্যাস এবং সর্পিলাকৃতি বিন্যাসে সাজানো যা দক্ষিণ পশ্চিম প্রশান্তমহাসাগরীয় অঞ্চলের প্রাক শিল্পকর্মের সংগে সাদৃশ্যপূর্ণ। মূলভূমি এশিয়া থেকে আসা নকশাও দেখা গেছে। এটা সুলাবেসিতে প্রাপ্ত কুঠারের সদৃশ যা ইন্দোনেশিয়ার জাতীয় জাদুঘরে সংরক্ষিত আছে।
ডিমোঁজেন সূচক
এই শতাব্দীর তিরিশ দশকের শুরুর দিকে গ্রামীণ বসতি বিন্যাসের ধরণ নির্ণয়ে সর্বপ্রথম পদক্ষেপ নেন ফরাসি ভূগোলবিদ এ্যালবার্ট ডিমোঁজেন। তাঁর পদ্ধতি অনুসরণ করে সংঘবদ্ধ ও বিক্ষিপ্ত বসতি শনাক্ত করা সম্ভব। বসতির ধরণ ব্যাখ্যাদানকারী তাঁর সূত্রটি নিম্নরূপ;
K=(E×N)÷T
এক্ষেত্রে;
K বসতি বিন্যাসের সূচক মান;
E প্রধান বসতির জনসংখ্যা ব্যতীত ওই অঞ্চলের বসতিসমূহের মোট জনসংখ্যা;
N প্রধান বসতি বাদে ওই অঞ্চলের মোট বসতি সংখ্যা এবং
T ওই অঞ্চলের সর্বমোট জনসংখ্যা।
এখানে মনে রাখতে হবে যে, ডিমোঁজেন ফরাসি শুমারিতে প্রাপ্ত তথ্যের সদ্ব্যবহার করে সূত্রটি গঠন করেছেন। সুতরাং এই সূত্র পৃথিবীর অন্যান্য অঞ্চলে ব্যবহার যাবে কি না, তা নিয়েও যথেষ্ট সন্দেহ দেখা দেয়। এমন-কি এই সূত্রটি সমসাময়িক কালের ইউরোপের অন্যান্য দেশগুলোতেও তেমন সাফল্যের সঙ্গে ব্যবহার করা সম্ভব হয়নি।
জ্যোতিকা জ্যোতি
জ্যোতিকা জ্যোতি একজন টিভি এবং চলচ্চিত্রের অভিনেত্রী। এছাড়া তিনি উপস্থাপনাতেও নাম লিখিয়েছেন। তিনি ২০০৪ সালে "লাক্স-আনন্দধারা ফটোজেনিক" প্রতিযোগিতায় সেরা দশে স্থান করে নিয়েছিলেন।
জ্যোতির বাড়ি ময়মনসিংহের গৌরীপুরে। আনন্দমোহন কলেজ থেকে ইংরেজিতে মাস্টার্স করার পর তার বিসিএস পরীক্ষায় অংশ নেবার কথা ছিল। মাস্টার্সে থাকতেই যোগ দেন ময়মনসিংহের বহুরূপী থিয়েটারে। তবে এ নাট্যদলের হয়ে মঞ্চে ওঠার সুযোগ হয়নি তাঁর। বিসিএস পরীক্ষায় অংশগ্রহনের পরিবর্তে অভিনয়ের নেশা পেয়ে বসে তাকে। সারাহ বেগম কবরীর ‘আয়না’ ছবিতে সুযোগ পান।
জ্যোতিকা জ্যোতি অভিনীত এক পর্বের নাটকের মধ্যে অনিমেষ আইচের ‘একটি ঝড়াক্রান্ত শেফালী গাছ’, শতাব্দি জাহিদের ‘স্বপ্নবুনন’, রনির ‘জাগরণের রংটা ধূসর ছিলো’, রাসেল আজমের ‘মুক্তাহীন ঝিনুক’, নজরুল কোরেশীর ‘ভালোবাসার লাল পিঁপড়া’, দিমা নেফার তিতির ‘স্বপ্ন দেখার সাহস’, ইশতিয়াক মাহমুদের ‘মুক্তি’ ইত্যাদি উল্লেখযোগ্য।
গোয়া পাথর
গোয়া পাথর হচ্ছে একটি মনুষ্য নির্মিত পাথর যার ওষধি ও তালিসমান গুন আছে বলে ভাবা হয়ে থাকে। ভারতের গোয়ায় সতেরো সতকের শেষের দিকে জেসুইটগণ গোয়া পাথর প্রস্তুত করতো কারণ প্রাকৃতিকভাবে তৈরি পাথরের সংখ্যা কম ছিলো। এর উদ্ভাবক ফ্লোরেইন্টাইন লে ব্রাদার গ্যাসপার এন্টোনিও এবং ১৬৯১ সালের ৬ মার্চ পর্তুগীজদের স্বীকৃতিতে জেসুইটরা এটার একচেটিয়া ব্যবসা করতে থাকে। চুল, খোলস, খোসা, রেজিন, ভাঙা রত্নসহ বিভিন্ন জৈব ও অজৈব উপাদান মিশিয়ে এটা তৈরি করা হয়। এরপর একে গোলাকৃতি করে উজ্জ্বলতা প্রদান করা হয়। বিশ্বাস করা হতো গোয়া পাথরের রোগ প্রতিরোধ এবং বিষমুক্ত করার ক্ষমতা আছে।
গোয়া পাথর অলংকার হিসেবে ধারণ করা হতো খাঁটি সোনার সংগে। বিশ্বাস করা হতো যে এতে পাথরের ঔষধি ক্ষমতা বৃদ্ধি পায়।
বৃহস্পতির বলয়
বৃহস্পতির বলয় (ইংরেজি: Rings of Jupiter) বা বার্হস্পত্য বলয় মণ্ডল (ইংরেজি: Jovian ring system) হল বৃহস্পতি গ্রহের একটি বলয় মণ্ডল। শনি ও ইউরেনাস গ্রহের বলয় মণ্ডলের পর আবিষ্কৃত এটি সৌর জগতের তৃতীয় গ্রহীয় বলয়। ১৯৭৯ সালে "ভয়েজার ১" স্পেস প্রোব কর্তৃক এই বলয়টি প্রথম আবিষ্কৃত হয় এবং ১৯৯০-এর দশকে "গ্যালিলিও" অরবিটার কর্তৃক এটিকে পুঙ্খানুপুঙ্খভাবে নিরীক্ষণ করা হয়। বেশ কয়েক বছর ধরে এই বলয়টিকে হাবল স্পেস টেলিস্কোপ ও পৃথিবী থেকেও পর্যবেক্ষণ করা হয়েছে। ভূপৃষ্ঠ থেকে এই বলয়টিকে পর্যবেক্ষণ করতে প্রাপ্তিসাধ্য বৃহত্তম টেলিস্কোপগুলি দরকার হয়।
বার্হস্পত্য বলয় মণ্ডল হল একটি অস্পষ্ট গ্রহীয় বলয় মণ্ডল। এটি মূলত ধূলিকণা দ্বারা গঠিত। এটির প্রধান উপাদান চারটি: "জ্যোতিশ্চক্র বলয়" বা "হ্যালো রিং" নামে পরিচিত কণার একটি পুরু আভ্যন্তরীণ টরাস; তুলনামূলকভাবে উজ্জ্বল ও ব্যতিক্রমী ধরনের পাতলা একটি "প্রধান বলয়"; এবং দু’টি প্রশস্ত, পুরু ও অস্পষ্ট বহিঃস্থ "লূতাতন্তু বলয়" বা "গসামার রিং"। শেষোক্ত বলয় দু’টির নামকরণ করা হয়েছে যে দু’টি প্রাকৃতিক উপগ্রহের উপাদানে সেগুলি গঠিত, তাদের নামানুসারে: আমালথিয়া ও থিবি।
প্রধান ও জ্যোতিশ্চক্র বলয় দু’টি উচ্চ—ক্ষমতাসম্পন্ন অভিঘাতের ফলে প্রাকৃতিক উপগ্রহ মেটিস, অ্যাড্রাস্টিয়া ও অন্যান্য অপর্যবেক্ষিত মূল বস্তুখণ্ড থেকে নিঃসৃত ধূলিকণা দ্বারা গঠিত। ২০০৭ সালের মার্চ মাসে "নিউ হোরাইজনস" মহাকাশযান থেকে গৃহীত উচ্চ-রেজল্যুশনের ছবিগুলিতে দেখা গিয়েছে প্রধান বলয়ের একটি সমৃদ্ধ সূক্ষ্ম আকৃতি বিদ্যমান।
দৃশ্যমান ও প্রায়-অবলোহিত আলোয় বলয়গুলিকে লালচে রঙের দেখায়। শুধুমাত্র জ্যোতিশ্চক্র বলয়টি অস্পষ্ট বা নীল রঙের দেখায়। বলয়ে ধূলিকণার আকার ভিন্ন ভিন্ন প্রকারের। তবে জ্যোতিশ্চক্র বলয় ছাড়া সব ক’টি বলয়ে প্রায় ১৫ মাইক্রোমিটার ব্যাসার্ধ-বিশিষ্ট অ-গোলকাকার বস্তুগুলি সবচেয়ে বেশি পাওয়া যায় প্রস্থচ্ছেদ ভাগে। জ্যোতিশ্চক্র বলয়ে সম্ভবত সাবমাইক্রোমিটার ধূলিকণার প্রাধান্য। বলয় মণ্ডলের সামগ্রিক ভর (অনির্ণীত মূল বস্তুখণ্ড সহ) সম্পর্কে খুব কমই জানা যায়। তবে এটির মাত্রা ১০ থেকে ১০  কিলোগ্রামের মধ্যবর্তী। বলয় মণ্ডলের বয়সও অজ্ঞাত; তবে বৃহস্পতি গঠিত হওয়ার সময় থেকেই সম্ভবত এই বলয় মণ্ডলের অস্তিত্ব রয়েছে।
হিমালিয়ার কক্ষপথে সম্ভবত একটি বলয় ছিল। বলয় সৃষ্টির একটি সম্ভাব্য কারণ হতে পারে এই যে, একটি ছোটো প্রাকৃতিক উপগ্রহের সঙ্গে হিমালিয়ার সংঘাত ঘটে এবং সেই সংঘর্ষের ফলে হিমালিয়া থেকে বস্তুখণ্ড ছিটকে বেরিয়ে যায়।
শনি ও ইউরেনাস গ্রহের বলয় মণ্ডলের পর আবিষ্কৃত বৃহস্পতির বলয় সৌর জগতের তৃতীয় গ্রহীয় বলয়। ১৯৭৯ সালে "ভয়েজার ১" স্পেস প্রোব কর্তৃক এই বলয়টি প্রথম আবিষ্কৃত হয়। এটির প্রধান উপাদান চারটি: "জ্যোতিশ্চক্র বলয়" বা "হ্যালো রিং" নামে পরিচিত কণার একটি পুরু আভ্যন্তরীণ টরাস; তুলনামূলকভাবে উজ্জ্বল ও ব্যতিক্রমী ধরনের পাতলা একটি "প্রধান বলয়"; এবং দু’টি প্রশস্ত, পুরু ও অস্পষ্ট বহিঃস্থ "লূতাতন্তু বলয়" বা "গসামার রিং"। শেষোক্ত বলয় দু’টির নামকরণ করা হয়েছে যে দু’টি প্রাকৃতিক উপগ্রহের উপাদানে সেগুলি গঠিত, তাদের নামানুসারে: আমালথিয়া ও থিবি। বার্হস্পত্য বলয়গুলির যে সব প্রধান বৈশিষ্ট্যগুলির কথা জানা গিয়েছে, সেগুলি সারণি আকারে দেওয়া হল:
আব্দুল মঈন খান
আব্দুল মঈন খান একজন বাংলাদেশ জাতীয়তাবাদী দলের রাজনীতিবিদ। তিনি ২০০১-২০০২ থেকে তথ্য মন্ত্রী হিসাবে দায়িত্ব পালন করেন।
মঈন সাবেক বাংলাদেশ জাতীয়তাবাদী দলের (বিএনপি) রাজনীতিবিদ ও খাদ্যমন্ত্রী আবদুল মোমেন খান এর ছেলে। বাবার হাত ধরেই তিনি রাজনীতি শুরু করেন। ২০০৯ সালের ডিসেম্বরে তিনি বিএনপির স্থায়ী কমিটির সদস্য হন।
মির্জা আজম
মির্জা আজম একজন বাংলাদেশি রাজনীতিবিদ এবং বস্ত্র ও পাট মন্ত্রণালয়ের বর্তমান প্রতিমন্ত্রী। তিনি ১৯৯১, জুন ১৯৯৬, ২০০১, ২০০৮, ২০১৪ ও ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে জামালপুর-৩ (সংসদীয় আসন নং: ১৪০) আসন থেকে সংসদ সদস্য নির্বাচিত হন। ২০০১ সালে বিএনপি সরকার গঠন করলে তিনি জাতীয় সংসদের বিরোধী দলীয় হুইপ এবং ২০০৮ সালে তার নিজ দল সরকার গঠন করার পর সরকারদলীয় হুইপ হিসেবে দায়িত্ব পালন করেন।
২০১৪ সালের দশম জাতীয় সংসদ নির্বাচনে সংসদ সদস্য হওয়ার পর থেকে তিনি একই বছরের ১২ জানুয়ারি হাসিনার তৃতীয় মন্ত্রিসভায় বস্ত্র ও পাট মন্ত্রণালয়ের প্রতিমন্ত্রী হিসেবে দায়িত্ব পান।
মির্জা আজম ১৯৬২ সালের ১৩ই সেপ্টেম্বর জামালপুর জেলার মাদারগঞ্জ উপজেলার শুকনগরী গ্রামে জন্মগ্রহণ করেন। তার পিতার নাম মির্জা আবুল কাশেম এবং মাতার নাম নূরুন্নাহার বেগম। বালিজুড়ী মডেল প্রাথমিক বিদ্যালয়ে ১৯৬৮ সালে শিক্ষাজীবন শুরু করেন এবং ১৯৭৮ সালে জামালপুর জিলা স্কুল থেকে মাধ্যমিক সম্পন্ন করেন। ১৯৮০ সালে সরকারি আশেক মাহমুদ কলেজ থেকে উচ্চ মাধ্যমিক শেষ করে একই কলেজ থেকে ১৯৮৩ সালে স্নাতক সম্পন্ন করেন।
মির্জা আজম মাধ্যমিকে থাকাকালীন ১৯৭৭ সালে বাংলাদেশ ছাত্রলীগের মাধ্যমে রাজনীতিতে জড়িত হন। সরকারি আশেক মাহমুদ কলেজ উচ্চ মাধ্যমিক পড়াবস্থায় ১৯৭৯ সালে কলেজের ছাত্র সংসদের আপ্যায়ন বিষয়ক সম্পাদক নির্বাচিত হন। পরবর্তীতে ১৯৮১ সালে জামালপুর জেলা ছাত্রলীগের সহ-সভাপতি, ১৯৮৭ সালে জেলা যুবলীগের আহ্বায়ক, ১৯৯১ সালে জেলা সভাপতি ও ১৯৯৩ সালে কেন্দ্রীয় যুবলীগের সাংগঠনিক সম্পাদক নির্বাচিত হন।
যুবলীগে থাকাবস্থায় ১৯৯১ সালে তিনি জামালপুর জেলা আওয়ামী লীগের যুগ্ম সাধারণ সম্পাদক নির্বাচিত হওয়ার মাধ্যমে মূল দলীয় রাজনীতে প্রবেশ করেন এবং একই বছর আওয়ামী লীগের মনোনয়নে জামালপুর-৩ আসন থেকে প্রথমবারের মত ৩৯,৯০৭ ভোট পেয়ে সংসদ সদস্য নির্বাচিত হন। ১৯৯৬ সালে জামালপুর জেলা আওয়ামী লীগের সাধারণ সম্পাদক হিসেবে দায়িত্ব পান এবং সে বছর জুনের জাতীয় সংসদ নির্বাচনে ৮০,০৫৬ পেয়ে বিজয়ী হন। ২০০১ সালের নির্বাচনে ১,১৯,৬১১ ভোট পেয়ে পুনরায় বিজয়ী হন।
২০০৩ সাল থেকে ২০১২ সাল পর্যন্ত তিনি একই সাথে যুবলীগের সাধারণ সম্পাদক ও আওয়ামী লীগের কেন্দ্রীয় কার্যনির্বাহী কমিটির সদস্য হিসেবে দায়িত্ব পালন করেন। এরমধ্যে ২০০৮ সালের নবম (১,৭১,৯২৬ ভোট পেয়ে) ও ২০১৪ সালের দশম জাতীয় সংসদ নির্বাচনেও (বিনা প্রতিদ্বন্দ্বিতায়) জয়লাভ করেন। ১৯৯১ সালে গঠিত সংসদে তিনি খাদ্য মন্ত্রণালয় সম্পর্কিত স্থায়ী কমিটির সদস্য, ১৯৯৬-এর জুনে গঠিত সংসদে সরকারি প্রতিশ্র“তি সংক্রান্ত কমিটি ও বিজ্ঞান, তথ্য ও যোগাযোগ প্রযুক্তি মন্ত্রণালয় সম্পর্কিত স্থায়ী কমিটির সদস্য, ২০০১ সালে বিরোধী দলীয় হুইপ, ২০০৮ সালে স্বরাষ্ট্র মন্ত্রণালয় ও শিক্ষা মন্ত্রণালয় সম্পর্কিত স্থায়ী কমিটির সদস্য ও সরকারদলীয় হুইপ হিসেবে দায়িত্ব পালন করেন।
২০১৪ সালের ১২ জানুয়ারি দশম জাতীয় সংসদে বস্ত্র ও পাট মন্ত্রণালয়ের প্রতিমন্ত্রী হিসেবে দায়িত্ব পান। ২০১৮ সালের একাদশ জাতীয় সংসদ নির্বাচনে তিনি একই আসন থেকে আওয়ামী লীগের মনোনয়ন পান।
মির্জা আজম ব্যক্তিগত জীবনে দেওয়ান আলেয়া আজমের সাথ বিবাহবন্ধনে আবদ্ধ হন। এই দম্পতির আফিয়া আজম অপি ও মির্জা আসফিয়া আজম অমি নামে দুই কন্যা রয়েছে।
দি ভিলেন (২০১৮-এর চলচ্চিত্র)
দি ভিলেন হলো ২০১৮ সালে মুক্তিপ্রাপ্ত ভারতীয় কন্নড ভাষার চলচ্চিত্র। এটি রচনা ও পরিচালনা করেন চলচ্চিত্র পরিচালক প্রেম। চলচ্চিত্রটি প্রযোজনা করেন সি. আর. মনোহরঅর্জুন জনিয়া চলচ্চিত্রটির গানসমূহ স্কোর ও কম্পোজ করেন।
দি ভিলেন চলচ্চিত্রটি ১৮ই অক্টোবর ২০১৮ সালে সারাবিশ্বে মুক্তি পায়।
কমন ডেস্কটপ এনভায়রনমেন্ট
কমন ডেস্কটপ এনভায়রনমেন্ট (সিডিই) হলো মোটিফ উইজেট টুলকিটভিত্তিক ইউনিক্স, ইউনিক্স-সদৃশ এবং ওপেনভিএমএস সিস্টেমের জন্যে একটি ডেস্কটপ পরিবেশ। এটি ইউনিক্স ৯৮ ওয়ার্কস্টেশন পণ্য মানদণ্ডের একটি অংশ ছিলো। বিশাল একটি সময় এটি বাণিজ্যিক ইউনিক্স ওয়ার্কস্টেশনের সাথে আসা "ধ্রুপদী" ইউনিক্স ডেস্কটপ ছিলো।
অতীতে মালিকানাধীন সফটওয়্যার থাকলেও, ৬ আগস্ট ২০১২-তে এটি ফ্রি সফটওয়্যার হিসেবে মুক্তি পায়। ফ্রি সফটওয়্যার হিসেবে মুক্তির পরেই, এটি গ্নু/লিনাক্স ও বিএসডি ডেরাভিটের জন্যে পোর্ট করা হয়েছে।
হিউল্যাট-প্যাকার্ড, আইবিএম, সানসফট, এবং ইউএসএল জুন ১৯৯৩ সালে কমন ওপেন সফটওয়্যার এনভায়রনমেন্ট উদ্যোগের অভ্যন্তরে যৌথ উন্নয়ন হিসেবে সিডিইর ঘোষণা দেয়। প্রত্যাকটি গ্রুপই তাদের নিজস্ব প্রযুক্তি দিয়ে এখানে অবদান রেখেছে:এর মুক্তির পরে, এইচপি ইউনক্সের জন্যে তাদের নতুন প্রমাণ ডেস্কটপ হিসেবে সিডিইকে পরিগ্রহণ করে এবং এইচপি ভুই কাস্টমাইজেশনকে সিডিইতে আনার জন্যে প্রয়োজনীয় নথি ও সফটওয়্যার সরবরাহ করে।
মার্চ ১৯৯৪ সালে "নিউ ওএসএফ"(ওপেন সফটওয়্যার ফাউন্ডেশন এবং ইউনিক্স ইন্টারন্যাশনালের সম্মেলন)-এর জন্যে সিডিই একটা দায়িত্বে পরিণত হয়; সেপ্টেম্বর ১৯৯৫ সালে মোটিফ ও সিডিইকে একটি একক প্রকল্পে নিয়ে আসা হয়, এবং সিডিই/মোটিফের ঘোষণা দেয়া হয়। ১৯৯৬ সালে নতুন করে গঠিত ওপেন গ্রুপের একটি অংশ হয়ে যায় ওএসএফ।
ফেব্রুয়ারি ১৯৯৭ সালে, ওপেন গ্রুপ তাদের সর্বশেষ প্রধান হালনাগাত মুক্তি দেয় সিডিই, সংস্করণ ২.১।
রেড হ্যাট লিনাক্স ছিলো প্রথম গ্নু/লিনাক্স অপারেটিং সিস্টেম যেখানে মালিকানাধীন সিডিই পোর্ট করা হয়। ১৯৯৭ সালে ট্রিটিল কর্পোরেশন থেকে লাইসেন্সকৃত সিডিইর একটি সংস্করণ প্রদান শুরু করে। ১৯৯৮ সালে শি গ্রাফিকস, এক্স উইন্ডো ব্যবস্থায় বিশেষজ্ঞ এক কোম্পানি, রেড হ্যাট লিনাক্সের সাথে বান্ডেলকৃত সিডিইর একটি সংস্করণ বের করে, নাম "শি গ্রাফিক্স ম্যাক্সিমাম সিডিই/ওএস"। এর তেমন বিকাশ হয়নি এবং রেড হ্যাট গ্নোম ডেস্কটপে স্থানান্তরিত হলো।
২০০০ পর্যন্ত ইউনিক্স ডেস্কটপ ব্যবহারকারীরা সিডিইকে "ডি ফ্যাক্টো" স্ট্যান্ডার্ড হিসেবে গণ্য করতো, কিন্তু এ সময়, অন্যান্য ডেস্কটপ পরিবেশ, যেমন গ্নোম এবং কে ডেস্কটপ পরিবেশ ২ খুব দ্রুত পরিণত হচ্ছিলো এবং গ্নু/লিনাক্স সিস্টেমে বেশ জনপ্রিয় হয়ে উঠলো।
২০০১-এ সান মাইক্রোসিস্টেমস ঘোষণা দেয় যে তারা সিডিইকে গ্নোমের বদলে সোলারিসের প্রমাণ ডেস্কটপ পরিবেশ হিসেবে সরিয়ে ফেলবে।
সোলারিস ১০, যেটি ২০০৫-এর শুরুর দিকে মুক্তি পায়, সিডিই ও গ্নোম উভয় ভিত্তিক জাভা ডেস্কটপ পরিবেশ নিয়ে আসে। একই সময় ওপেনসোলারিস প্রকল্প শুরু হয়, যেখানে সিডিই অন্তর্ভূক্ত ছিলো না। নভেম্বর ২০১১ সালে প্রকাশিত সোলারিস ১১-তে প্রমাণ ডেস্কটপ হিসেবে শুধু গ্নোম অন্তর্ভূক্ত ছিলো, যদিও কিছু সিডিই লাইব্রেরি, যেমন মোটিফ ও টুলটক, বাইনারি কম্প্যাটাবিলিটির জন্যে থেকে গিয়েছিলো। কিন্তু আগস্ট ২০১৮ সালের ওরাকল সোলারিস ১১.৪-এ সিডিই রানটাইম এনভায়রনমেন্ট ও ব্যাকগ্রাউন্ড সার্ভিসের জন্যে সমর্থন উঠিয়ে নেয়া হয়। ফ্রি সফটওয়্যার হিসেবে মুক্তির পর থেকেই এটি পোর্ট করা হয়েছে বিভিন্ন সিস্টেমে:সিডিই প্রকল্পের ভবিষ্যৎ লক্ষ্য:
ব্রেভ ওয়েব ব্রাউজার
ব্রেভ () ব্রেভ সফটওয়্যার ইনকর্পোরেটেড কর্তৃক উন্নয়নকৃত ক্রোমিয়াম ও এর ব্লিংক ইঞ্জিন ভিত্তিক একটি বিনামূল্যের ও মুক্ত উৎসের ওয়েব ব্রাউজার। ব্রাউজারটি বিজ্ঞাপন অবরুদ্ধ করে এবং ট্র‍্যাকারদের বাধা দেয়।
২০১৮ মোতাবেক, ব্রেভ গ্নু/লিনাক্স, ম্যাক ওএস, মাইক্রোসফট উইন্ডোজ, অ্যানড্রয়েড ও আইওএসে সমর্থন করে। অধুনা সংস্করণ ডিফল্টভাবে ২০টি ওয়েব অনুসন্ধান ইঞ্জিন অন্তর্ভুক্ত রেখেছে। ব্রেভের ডিফল্ট অনুসন্ধান ইঞ্জিন হল তাদের অংশীদার ডাকডাকগো।
পাটকেলঘাটা
'পাটকেলঘাটা থানা বাংলাদেশের খুলনা বিভাগের সাতক্ষীরা জেলার অন্তর্গত একটি থানা।
Félix Archimède Pouchet
Félix-Archimède Pouchet (২৬ আগষ্ট ১৮০০ – ৬ ডিসেম্বর ১৮৭২) একজন ফরাসী প্রকৃতিবিদ এবং বস্তু থেকে প্রাণের উদ্ভব সংক্রান্ত স্বঃতজননবাদের প্রবক্তা এবং তিনি লুই পাস্তুরের জীবানু তত্ত্বের বিরোধী। তিনি জর্জ পুশের (১৮৩৩–১৮৯৪) পিতা। জর্জ তুলনামুলক শারীরতত্ত্ববিদের অধ্যাপক ছিলেন।
১৮৩৮ সালে তিনি রোয়েনের মেডিসিন স্কুলের অধ্যক্ষ হন। তার বৃহত্তম বৈজ্ঞানিক কাজ "হেটারোজিনি" প্রকাশ করেন। ১৮৭০ সালে সমগ্র বিজ্ঞানের অবস্থা এবং ইতিহাস ও সংজ্ঞা নিয়ে বিশ্বকোষ "দ্য ইউনিভার্স" প্রকাশ করেন। তিনি সেখানে লুই পাস্তুরের তত্ত্ব এবং পরমাণু তত্ত্বকে উপহাস করেন।
১৮৪৭ সালে, পুশে কোষ জীববিজ্ঞানের শারীরবৃত্তীয় প্রক্রিয়া নিয়ে বিশ্লেষণী পাঠ প্রকাশ করেন।
পুশে ফ্রান্সের রৌনে ২৬ আগষ্ট ১৮৮০ সালে জন্মগ্রহণ করেন। তার পিতা একটি প্রতিষ্ঠানের উৎপাদনকর্মী হিসেবে জড়িত ছিলেন। ১৮২৭ সালে তিনি প্যারিসে এমডি অর্জন করেন এবং পরবর্তীতে প্রাকৃতিক ইতিহাসের রৌন জাদুঘরের পরিচালক হয়ে যান। তিনি ১৮৪৩ সালে প্রাণীবিজ্ঞান বিভাগের স্থানীয় কলেজের অধ্যাপক হন। তিনি লেজিওন অব অনার সম্মান লাভ করেন।
পুশের বুনিয়াদী জীববিজ্ঞান বিশেষত প্রাণীর প্রজন্ম সংক্রান্ত গভীর অভিজ্ঞতা ছিল। তিনি ১৮৪০ সালে দুইটি বৈজ্ঞানিক প্রবন্ধ প্রকাশ করেন। সেই প্রবন্ধ দুইটিই স্বতঃজননবাদের বিরোধী ধারণা প্রবন্ধে প্রতীয়মান হয়েছে। He also demonstrated reservations in spontaneous generation by supporting the beliefs of Christian Ehrenberg. Ehrenberg believed that infusoria had complex organ systems while other protozoologists, like Fèlix Dujardin, believed that infusoria were simple organisms that could appear spontaneously. Pouchet did not seem very interested in spontaneous generation during this time, and instead studied ovule production and menstruation.
মুজিবুল হক
মুজিবুল হক দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ
শাহজাহান চৌধুরী (রাজনীতিবিদ)
শাহজাহান চৌধুরী হলেন একজন বাংলাদেশী রাজনীতিবিদ ও সংসদ সদস্য। তিনি বাংলাদেশের সর্ববৃহৎ ইসলামী দল বাংলাদেশ জামায়াতে ইসলামীর চট্টগ্রাম মহানগরীর সাবেক আমির ও কেন্দ্রীয় শুরা সদস্য ছিলেন। তিনি চট্টগ্রাম-১৪ আসন থেকে নির্বাচিত সাবেক সংসদ সদস্য।
শাহজাহান চৌধুরী প্রথম ১৯৯১ সালে ৫ম জাতীয় সংসদের সংসদ সদস্য নির্বাচিত হয়েছিলেন। ১৯৯৬ সালের জুনে অনুষ্ঠিত ৭ম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী অলি আহমেদের নিকট পরাজিত হন। ২০০১ সালের তার দল জামায়াতে ইসলামী ও বিএনপি জোটবদ্ধভাবে নির্বাচন করলেও চট্টগ্রাম-১৪ আসনে উভয় দল পৃথকভাবে নির্বাচন করে এবং তাতে শাহাজাহান চৌধুরী বিজয়ী হন। ২০১৮ সালে অনুষ্ঠিতত্ব নির্বাচনে তিনি চট্টগ্রাম-১০ থেকে মনোনয়নপত্র জমা দেন কিন্তু পরে বিএনপির ভাইস চেয়ারম্যান আবদুল্লাহ আল নোমানের অনুরোধে তা প্রত্যাহার করে নেন।
আমীর খসরু মাহমুদ চৌধুরী
আমীর খসরু মাহমুদ চৌধুরী একজন বাংলাদেশি রাজনীতিবিদ, ব্যবসায়ী এবং সাবেক মন্ত্রী। তিনি ১৯৯১ সালে চট্টগ্রাম-৮ আসন থেকে উপনির্বাচনে প্রথমবারের মত বাংলাদেশ জাতীয়তাবাদী দলের (বিএনপি) মনোনয়নে সংসদ সদস্য নির্বাচিত হন। ২০০১ সালে বাণিজ্য মন্ত্রণালয়ের মন্ত্রী হিসেবে দায়িত্ব গ্রহণ করেন এবং ২৫ মার্চ ২০০৪ পর্যন্ত মন্ত্রী হিসেবে দায়িত্ব পালন করেন। বর্তমানে তিনি বিএনপির সর্বোচ্চ নীতিনির্ধারণী ‘স্থায়ী কমিটি’র সদস্য ও বিএনপির চেয়ারপারসনের উপদেষ্টা হিসেবে দায়িত্ব পালন করছেন।
আমীর খসরু ১৯৪৯ সালে চট্টগ্রাম জেলার পাহাড়তলী থানার উত্তর কাট্টলীতে জন্মগ্রহণ করেন। তার পিতার নাম আলহাজ্ব মাহমুদুন্নবী চৌধুরী ও মাতার নাম মেহেরুন্নেসা বেগম চৌধুরী। মাহমুদুন্নবী চৌধুরী ১৯৫৪ সালের পূর্ব পাকিস্তানের আইনপরিষদ নির্বাচনে ডবলমুরিং-সীতাকুন্ড আসন থেকে জয়লাভ করেন এবং যুক্তফ্রন্ট সরকার গঠন করলে তিনি প্রথমে গণযোগাযোগ মন্ত্রী ও পরে ত্রাণ ও পুনর্বাসন মন্ত্রণালয়ের মন্ত্রীত্ব লাভ করেন। আমীর খসরুর দাদার নাম খাদেম আলী চৌধুরী এবং দাদির নাম আলফুন নেছা।
আমীর খসরু ১৯৬৯ সালে চট্টগ্রাম কলেজ থেকে স্নাতক ডিগ্রী অর্জন করেন। তারপর যুক্তরাজ্যের লন্ডন থেকে হিসাব বিজ্ঞানে উচ্চ শিক্ষা গ্রহন করেন।
আমীর খসরু মাহমুদ চৌধুরী শিক্ষাজীবন শেষ করে তার পিতার ব্যবসায় যুক্ত হন। তিনি চট্টগ্রাম স্টক এক্সচেঞ্জ প্রতিষ্ঠা করেন এবং চেয়ারম্যান হিসেবে দায়িত্ব পালন করেন। তিনি চট্টগ্রাম চেম্বার অফ কমার্স অ্যান্ড ইন্ডাস্ট্রিজের সাবেক সভাপতি ও দক্ষিণ এশিয়া এক্সচেঞ্জ ফেডারেশনের প্রথম সভাপতি হিসেবে দায়িত্ব পালন করেন। এছাড়া খসরু চট্টগ্রামে দক্ষিণ কোরিয়ার অনারারি কনসাল, সোনালী ব্যাংকের ভারপ্রাপ্ত চেয়ারম্যান, জাতীয় রাজস্ব বোর্ড ও বাংলাদেশ শিল্প বিভাগের উপদেষ্টা কমিটির সদস্য হিসেবে দায়িত্ব পালন করেন।
খালেদা জিয়া ১৯৯১ সালের নির্বাচনে চট্টগ্রাম-৮ আসন থেকে বিজয়ী হয়ে আসনটি ছেড়ে দেওয়ার পর আমীর খসরু মাহমুদ চৌধুরী চট্টগ্রাম-৮ আসন থেকে উপনির্বাচনে বিজয়ী হন। একই আসন থেকে ফেব্রুয়ারি ১৯৯৬, জুন ১৯৯৬ এবং ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে বিজয়ী হন। ২০০৮ সালে নবম জাতীয় সংসদ নির্বাচনে তিনি চট্টগ্রাম-১০ থেকে নির্বাচন করেন এবং বাংলাদেশ আওয়ামী লীগের মনোনীত প্রার্থী এম. আবদুল লতিফের কাছে পরাজিত হন।
২০০১ সালের নির্বাচনে তার নিজ দল বিএনপি সরকার গঠন করলে একই বছরের ১০ অক্টোবর তিনি বাণিজ্য মন্ত্রণালয়ের মন্ত্রী হন এবং ২৫ মার্চ ২০০৪ পর্যন্ত মন্ত্রী হিসেবে দায়িত্ব পালন করেন। বর্তমানে তিনি বিএনপির সর্বোচ্চ নীতিনির্ধারণী ‘স্থায়ী কমিটি’র সদস্য ও বিএনপির চেয়ারপারসনের উপদেষ্টা হিসেবে দায়িত্ব পালন করছেন। এছাড়াও তিনি বিএনপির চট্টগ্রাম সিটি কর্পোরেশন শাখার সভাপতির দায়িত্বে আছেন। আমীর খসরু ২০১৮ সালের নির্বাচনে চট্টগ্রাম-১১ আসনে বাংলাদেশ জাতীয়তাবাদী দলের মনোনয়ন লাভ করেন।
ব্যাক্তিগত জীবনে আমীর খসরু, তাহেরা আলমের সাথে বিবাহ বন্ধনে আবদ্ধ হন। এই দম্পতির এক পুত্র ও এক কন্যা রয়েছে।
কিম বেসিঙ্গার
কিমিলা অ্যান বেসিঙ্গার (; জন্ম: ৮ ডিসেম্বর ১৯৫৩) হলেন একজন মার্কিন অভিনেত্রী, গায়িকা ও সাবেক ফ্যাশন মডেল। ১৯৭০-এর দশকে নিউ ইয়র্কে সফল মডেলিং কর্মজীবনের পর বেসিঙ্গার ১৯৭৬ সালে লস অ্যাঞ্জেলেসে এসে টেলিভিশনে অভিনয় শুরু করেন। তিনি কয়েকটি টেলিভিশন চলচ্চিত্রে অভিনয় করার পর নাট্যধর্মী "হার্ড কান্ট্রি" (১৯৮১) দিয়ে তার চলচ্চিত্রে অভিষেক হয়।
১৯৮০ ও ১৯৯০-এর দশকে যৌন আবেদনের প্রতীক স্বীকৃতি লাভ করা বেসিঙ্গার "নেভার সে নেভার অ্যাগেইন" (১৯৮৩) ছবিতে বন্ড গার্ল ডোমিনো পেটাচি চরিত্রে অভিনয় করে খ্যাতি অর্জন করেন। পরবর্তীকালে তিনি "দ্য ন্যাচারাল" (১৯৮৪) ছবিতে অভিনয় করে প্রশংসা লাভ করেন এবং গোল্ডেন গ্লোব পুরস্কারের মনোনয়ন লাভ করেন। তিনি কাল্ট যৌনউদ্দীপক চলচ্চিত্র "নাইন অ্যান্ড হাফ উইকস" (১৯৮৬) এবং টিম বার্টনের ব্লকবাস্টার "ব্যাটম্যান" (১৯৮৯) চলচ্চিত্রে অভিনয় করেন। "ব্যাটম্যান" তার অভিনয় জীবনের সর্বোচ্চ আয়কারী চলচ্চিত্র। "এল.এ. কনফিডেনশিয়াল" (১৯৯৭) চলচ্চিত্রে তার প্রলুব্ধকর চরিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার ও একাডেমি পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্রগুলো হল "ব্লাইন্ড ডেট" (১৯৮৭), "প্রেট-এ-পোর্টার" (১৯৯৪), "আই ড্রিমড অব আফ্রিকা" (২০০০), "এইট মাইল" (২০০২), "সেলুলার" (২০০৪), "গ্রাজ ম্যাচ" (২০১৩) এবং "ফিফটি শেডস ডার্কার" (২০১৭)।
বেসিঙ্গার ১৯৫৩ সালের ৮ই ডিসেম্বর জর্জিয়া অঙ্গরাজ্যের অ্যাথেন্সে জন্মগ্রহণ করেন। তার মাতা অ্যাল লি কর্ডেল (১৯২৫-২০১৭) ছিলেন একজন মডেল, অভিনেত্রী ও সাতারু, যিনি এস্থার উইলিয়ামসের কয়েকটি চলচ্চিত্রে কাজ করেছেন। তার পিতা ডোনাল্ড ওয়েড বেসিঙ্গার (১৯২৩-২০১৬) ছিলেন বিগ ব্যান্ডের সঙ্গীতজ্ঞ এবং মার্কিন যুক্তরাষ্ট্রের সেনাবাহিনীর সৈনিক। তিনি ডি-ডে'তে নরম্যান্ডিতে নেমেছিলেন। কিম তার পিতামাতার তৃতীয় সন্তান, তার দুই ভাই জেমস মাইকেল "মিক" ও স্কিপ এবং দুই বোন অ্যাশলি ও বারবারা। বেসিঙ্গারের পূর্বপুরুষেরা ইংরেজ, জার্মান, সুয়েডীয় ও স্কট-আইরিশ ছিলেন। বেসিঙ্গার মেথডিস্ট ধর্মাবলম্বী হিসেবে বেড়ে ওঠেন।
নুরুল ইসলাম মনি
নুরুল ইসলাম মনি একজন বাংলাদেশী রাজনীতিবিদ। তিনি ১৯৮৮, ১৯৯১ ও ২০০১ সালে মোট তিন বার বাংলাদেশের সাধারণ নির্বাচনে বরগুনা-২ আসন থেকে সংসদ সদস্য নির্বাচিত হন। ২০১৯ সালের একাদশ সাধারণ নির্বাচনে তিনি বাংলাদেশ জাতীয়তাবাদী দল (বিএনপি) থেকে প্রার্থী মনোনীত হন।
নুরুল ইসলাম মনি ১৯৫২ সালে বরগুনা জেলার পাথরঘাটা উপজেলার মনিপুর গ্রামে জন্মগ্রহন করেন। ১৯৭২ সালে তিনি যশোর শিক্ষা বোর্ড থেকে উচ্চ মাধ্যমিক পাশ করেন। এরপর ১৯৭৫ সালে ঢাকা বিশ্ববিদ্যালয় থেকে তিনি বিএসসি পাস করেন। পরের বছর ১৯৭৬ সালে একই বিশ্ববিদ্যালয় থেকে এমএসসিতে ফার্স্ট ক্লাস সহ পাস করেন।
নুরুল ইসলাম মনি ১৯৮৮ সালের ৪র্থ জাতীয় সংসদ নির্বাচনে স্বতন্ত্র প্রার্থী হিসেবে নির্বাচনে অংশ নিয়ে সংসদ সদস্য নির্বাচিত হন। পরে এরশাদ সরকারের পতন হলে ১৯৯০ সালে সংসদ ভেঙে যায়। পরে ১৯৯১ সালে ৫ম জাতীয় সংসদ নির্বাচনে নুরুল ইসলাম মনি আবারো স্বতন্ত্র প্রার্থী হিসেবে নির্বাচন করেন। তিনি সে নির্বাচনেও বিপুল ভোটে জয়লাভ করেন। পরবর্তীতে তৎকালীন বিএনপি সরকার ক্ষমতায় থাকাকালে নির্বাচনের পর তিনি বিএনপিতে যোগদান করেন। এরপর তিনি বরগুনা জেলা বিএনপির সভাপতিও নির্বাচিত হন। ১৯৯৬ সালের ১৫ ফেব্রয়ারির ৭ম জাতীয় সংসদ নির্বাচনে তিনি অংশগ্রহণ করেননি। পরে ২০০১ সালে ৮ম জাতীয় সংসদ নির্বাচনে তিনি বিএনপি থেকে বিএনপি থেকে সংসদ সদস্য নির্বাচিত হন।
২০০৭ সালে বরগুনা জেলা আদালত তাকে গ্রাফট মামলায় ১৪ বছরের কারাদন্ড দিয়েছিল।
গ্নু ইম্যাকস
গ্নু ইম্যাকস ইম্যাকস টেক্সট সম্পাদকগুলোর মধ্যে সবচেয়ে জনপ্রিয় ও সবচেয়ে বেশি পোর্ট করা। এটি গ্নু প্রকল্পের প্রতিষ্ঠাতা রিচার্ড স্টলম্যানের সৃষ্টি।অন্যান্য ইম্যাকস ভ্যারাইটির মত, এটি টিউরিং কম্পলিট প্রোগ্রামিং ভাষা ব্যবহার করে প্রসারিত করা সম্ভব। গ্নু ইম্যাকসকে বলা হয় "the most powerful text editor available today"(এখনকার সবচেয়ে শক্তিশালী টেক্সট সম্পাদক)। অধিষ্টিত সিস্টেম থেকে উপযুক্ত সমর্থনসহ গ্নু ইম্যাকস বহু ক্যারেক্টার সেটে ফাইল প্রদর্শন করতে সক্ষম এবং ১৯৯৯ সাল থেকে অধিকাংশ মনুষ্য ভাষায় তারা প্রদর্শন করতে পারে। এর ইতিহাসে, গ্নু ইম্যাকস গ্নু প্রকল্পের কেন্দ্রীয় উপাদান, এবং ফ্রি সফটওয়্যার আন্দোলনের উল্লেখযোগ্য বস্তু হয়ে আছে। গ্নু ইম্যাকসকে অন্য ইম্যাকস সংস্করণ থেকে আলাদা করতে, অনেকসময় একে গ্নুম্যাকস (GNUMACS) বলা হয়। গ্নু ইম্যাকসের ট্যাগলাইন হলো "the extensible self-documenting text editor"।
জাথুরা (ডকুমেন্ট প্রদর্শক)
জাথুরা () একটি প্লাগইনভিত্তিক ফ্রি ডকুমেন্ট প্রদর্শক। 
পিডিএফ, পোস্টস্ক্রিপ্ট, ডিজেভু, এবং ইপাবের জন্যে প্লাগইন রয়েছে। এটি হালকা হওয়ার জন্যে লেখা হয়েছে ও ভি-সদৃশ কীবাইন্ডিং দ্বারা নিতন্ত্রিত হয়। জাথুরার নমনীয়িতা একে অনেক গ্নু/লিনাক্স ব্যবহারকারীদের মধ্যে জনপ্রিয় করে তুলেছে।
জাথুরার একটি পরিণত ও সুপ্রতিষ্ঠিত কোডভিত ও বড় উন্নয়নকারী টিম রয়েছে। আর্চ লিনাক্স, ফেডোরা, ডেবিয়ান, জেন্টু, ওপেনসুয্যে, ওপেন বিএসডি, উবুন্টু ও সোর্স ম্যাজ লিনাক্সের জন্যে এর অফিশিয়াল প্যাকেজ রয়েছে আর ম্যাকওএসের জন্যে রয়েছে ম্যাকপোর্টসের আনঅফিশিয়াল প্যাকেজ।
"জাথুরা: অ্যা স্পেস অ্যাডভেঞ্চার" চলচ্চিত্রের নামানুসারে এর নামকরণ করা হয়।
জাথুরার উন্নয়ন ১২ আগস্ট ২০০৯-এ শুরু হয়। ১৮ সেপ্টেম্বর ২০০৯ সালে, ০.০.১ সংস্করণ আর্চ লিনাক্স কম্যুনিটিতে ঘোষণা করা হয়।
জাথুরা এপ্রিল ২০১০ সাল থেকে একটি অফিশিয়াল আর্চ লিনাক্স প্যাকেজ। একই বছর জুলাইয়ের শেষের দিকে সোর্স ম্যাজ টেস্ট গ্রিমোইরেও ইম্পোর্ট করা হয়েছে। ২০১১ সাল থেকে ডেবিয়ানেও, ডেবিয়ান স্কুইজের একটি অংশ হিসেবে, এটি একটি অফিশিয়াল প্যাকেজে রয়েছে।
জাথুরা স্বয়ংক্রিয়ভাবে ডকুমেন্ট রিলোড করে। কোন কম্পাইলকৃত ডকুমেন্টে কাজ করার সময়, যেমন ল্যাটেকে, জাথুরা কম্পাইলেশন হওয়ার সাথে সাথেই আউটপুট রিফ্রেশ করে। জাথুরাতে ইনভার্স সার্চ অপশন সক্রিয় করারও সুযোগ রয়েছে ("synctex" ব্যবহার করে)।
জাথুরা প্রস্তের সাথে সামঞ্জস্যতা রক্ষার জন্যে ডকুমেন্ট সমন্বয় করতে পারে। এটি পাশাপাশি পৃষ্ঠাসমূহ দেখাতে পারে ও পূর্ণপৃষ্ঠা প্রদর্শন মোড রয়েছে। কালো ব্যাকগ্রাউন্ড ও শাদা ফোরগ্রাউন্ডের জন্যে পৃষ্ঠাসমূহ পুনরায় রাঙানো যায়।
জাথুরা টেক্সট সার্চ ও প্রাথমিক এক্স সেশনে টেক্সট নকল করতে পারে। এটি বুকমার্ক সমর্থন করে এবং এনক্রিপ্টেড ফাইল খুলতে পারে।
কনফিগারেশন ফাইল ব্যবহার করে এর আচরণ ও উপস্থিতি পরিবর্তন করা যায়। জাথুরা বাহ্যিক শেল কমান্ড এক্সিকিউট করতে পারে। ব্যবহার করে এটি ট্যাবে খোলা যেতে পারে।
https://texwiki.texjp.org/ এ পাইথন কোড মডিফাই করা, ফাইল নামসহ "'zathuraforward.py',"
import sys
import re
import subprocess
if __name__ == '__main__':
অনুসরণকৃত 
$ chmod +x zathuraforward.py
$ sudo cp zathuraforward.py /usr/local/bin
জাথুরা ফরওয়ার্ড সার্চের জন্যে তৈরী। কাইল → সেটিং → কনিফিগার কাইল → বিল্ড → ফরওয়ার্ড পিডিএফে, '%target' অপশন সহ zathuraforward.py হতে প্রদর্শন কমান্ড সেট করা , যেটি লাইন নাম্বার, ট্যাক ফাইল নাম এবং পিডিএফ ফাইল নাম পাইথন স্ক্রিপ্টটির মাধ্যমে জাথুরাতে অতিবাহিত করবে।
ইনভার্স সার্চের জন্যে ~/.config/zathura/zathurarc এ নিচের দুটো লাইন যুক্ত করতে হয়
set synctex true
set synctex-editor-command "kile --line %{line} %{input}"